




















“Adevărata soluție este lupta pentru renașterea morală a neamului. O luptă pe care 
nu o pot înfăptui politicienii, şi cu atât mai putin contabilii, ci Scoala şi Biserica. Oamenii de 


"cultură, învățătorii şi profesorii, alături de care preotul are un cuvânt greu de spus, sunt singurii 







tâmăduitori care pot însănătoși această natiune bolnavă, care pot săvârşi minunea ca românii 


să redevină Români...” Gabriel Constantinescu 

Unii s-au arătat foarte indignaţi că vara aceasta la Rădăuţi, în dulcea 
Bucovină, avînd ca staroste un primar harismatic (al nostru, dintre noi, pentru 
no!), cetăţenii chefuiau pe străzi cu mici şi cu bere, în timp ce prin împrejurimi 
suhiile dezlănţuite măturau sate şi omorau oameni. Trebuie să spună însă 
cineva, în apărarea „României profunde”, a „eternei şi fascinantei Românii”, 
că indignarea aceasta, aparent atit de legitimă, este de fapt un semn de pripă 

unei fotografii celebre în care un grup de sinistraţi neaoşi se aghezmuiau 
(proastă vorbă românească!) într-o bodegă de ţară, cu apa pînă la genunclu, 
în vreme ce soldaţii încercau să le salveze bunurile şi să le încropească 
diguri în ceasul al treisprezecelea. 

Patrioţii adevăraţi ştiu însă bine că românul mioritic, cel din os de 
dac, nu se pierde uşor cu firea, nici în fața nenorocirii, nici în faţa morţii. El 
ştie să răscumpere — nu-i aşa? — „teroarea istoriei”, teroarea cosmică, teroarea 
divină (că Dumnezeu mai şi bate, iar pînă la Dumnezeu te mai mănîncă Şi 
sfinţii!), iar aceasta implică nu numai să te faci frate cu dracul pînă treci 
puntea, dar mai ales să nu pui la inimă, să faci neabătut haz de necaz, să îneci 
amarul mai cu un riset (O, țară tristă plină de humor!), mai cu un cîntic 
(Noi sîntem români...), mai cu un must şi-o pastramă (De-aș mai duce-o pin” 
la toamnă...) şi — de ce nu? — mai cu un mic şi-o bere... de preferinţă „la 
botul calului”, în agora naţională a bilciului/iarmarocului/tîrgului (că nu e 
bine să lie omul singur, nici să rămînă talantul necheltuit), 

La Rădăuţi nu s-a întîmplat nimic monstruos sau măcar neobişnuit: 
au răspuns bieţii noştri români geţi-begeţi, în felul lor specific şi inimitabil, 
pe de o parte la teroarea istoriei (criza), pe de altă parte la teroarea cosmică 
(inundaţiile), iar indirect I-au dat cu tifla şi lui Dumnezeu, ca să ştie, „drăguţul 
de EI”, că şi dacă Își întoarce fața de la noi, tot nu rămînem mofluzi aux 
portes de l'Orieni, ci încă mai avem vină-n noi să le luăm pe toate ă la 
legere, cum facem de cel puţin două mii de ani ŞI uite că “apa trece, dar 
România rămîne”, ca pietrele, ca bolovanii, cu cimitire şi parastase vesele, 
cu arderi-de-tot pe grătarele neamului și cu încredințarea nezdruncinată că 
am fost, sintem și vom fi buricul pămîntului, 

Sigur că mai vine apa și mai ia cîte o casă, sau cite nişte oameni 
necăjiţi (Hai noroc şi Dumnezeu să-i ierte!), dar pînă să vină să ne ia şi pe 
noi, mai bine să nu bocim, ci se ne rîdem şi să ne desfătâm, după legea 
noastră din bătrîni, care zice clar că “viii cu viii și morții cu morţii” şi că “ce 
poți face azi nu lăsa pe mîine”, Că și necăjiţii ăia, dacă se întimpla să nu 
moară, sau dacă se întimpla să murim noi în locul lor, s-ar [i indulcit şi ei să 
le cînte muzica și să le sfiriie grătarul (Doamne-ajută!). Deci să nu judecăm 
pripit, ci să ne bucurăm că sîntem români, că sîntem daci, ŞI că nu ne-au luat 
apele pe toţi, ci numai pe unii, şi că sintem creştini Şi uite că Dumnezeu ia de 
la puţini şi dă la mulți, şi avem şi la vreme de ananghie ce minca şi ce bea, ca | rai sea 

O CONTRIBUȚIE 

ROMÂNEASCĂ 

LA LITERATURA 
MARIANICĂ 


Textul de mai jos reprezintă postfaţa 
editorială a micului volum de versuri Lauda 
Sfintei Fecioare, apărut anul acesta la Editura 
Christiana din Bucureşti şi semnat de tînăra 
poetă Raluca Aştelian. Pe pagina alăturată, în 
cinstea Lunii Maicii Domnului, am selectat 
pentru cititorii Punctelor cardinale cîteva 
dintre poeziile şi ilustrațiile din volum. (R. C.) 


Cultul marianic 


Chiar dacă şi cultul ei, şi iconografia aferentă se 
cristalizează pe deplin abia în secolele V-VIII, în urma 
marilor dispute mariologice, Biserica Ortodoxă o 
preacinsteşte dintotdeauna pe “Preasfînta, Preacurata, 
Preabinecuvintata, slăvita Stăpîna noastră de Dumnezeu 
Născătoare şi pururea Fecioara Maria” ca pe cea care este 
“mai cinstită decît Heruvimii şi mai slăvită fără de asemănare 
decit Serafimii”, adică mai presus de toate celelalte făpturi; 
nu doar de cele văzute, dintre care s-a ivit, dar şi de cele 
nevăzute, între care veşniceşte. Iubirea şi evlavia faţă de 
Sfinta Fecioară Născătoare de Dumnezeu stă in inima insăși 
a trăirii ortodoxe, încălzind şi însuflețind întreg trupul Bisericii. 
Ea apare pretutindeni — în slujbe, în rugăciuni, în icoane. 
Aceasta nu înseamnă nicidecum o “divinizare” a ei, ci doar 
o cinstire aparte (prea-cinstire sau supra-cinstire), mai prejos 
de adoraţia adusă lui Dumnezeu, dar mai presus de cinstirea 
adusă Îngerilor şi Sfinţilor. Un creştinism fără cultul 
Născătoarei de Dumnezeu este întru totul străin de duhul 
ortodox (de altfel, adepții protestantismului şi urmaşii lor, 
sectanții, se deosebesc cel mai mult de Ortodoxie — dar şi de 
Catolicism — tocmai prin aceea că refuză cu înverşunare 
cultul Fecioarei şi al Sfinţilor). 

Desăvirșita unire în Hristos a divinului cu umanul stă 
în strânsă legătură cu sfințirea şi proslăvirea firii noastre 
omeneşti, căreia Maica Domnului îi este temei şi icoană. 
Biserica nu separă niciodată pe Maică de Fiu, “pe aceea 
care a întrupat de Acela Care S-a întrupat”. Pe de altă parte, 
Dumnezeu n-a voit ca întruparea să fie o siluire a firii noastre, 
ci a voit ca această fire să consimtă la aceasta, prin glasul 
celei mai curate fiinţe omeneşti, care a răspuns îngerului 
vestitor: “lată roaba Domnului. Fie mie după cuvîntul tău!” 
(Luca |, 38). Atunci Duhul Sfint a pogorit şi a rămas asupra 
ei: “Buna Vestire a fost Cincizecimea Fecioarei”. 

Maica Domnului reprezintă, totdeodată, răscumpă- 
rarea şi plinătatea feminităţii, reunind în chip tainic 
maternitatea şi fecioria. Dacă prin femeie (Eva) a intrat 
păcatul în lume, tot prin femeie (Maria) a venit în lume 
miîntuirea. Aşa cum lui Hristos 1 s-a spus “Noul Adam”, 
Maicii Domnului i s-a spus “Noua Evă”. Dar legătura dintre 
Maică şi Fiul ei nu se mărginește doar la momentul zămislirii 
neîntinate; ea a vegheat cu smerenie drumul Lui pămintesc, 
intre nașterea din Betleem şi înălțarea din Betania; a luat 
parte la întemeierea Bisericii apostolice, iar “adormind”, a 
fost ridicată în chip minunat la ceruri, ca maică 
duhenicească a umanităţii înnoite prin Hristos, pentru care 

mijloceşte pururi dinaintea Tronului dumnezeiesc, 

Numită în limbajul liturgic “cheia Împărăției”, “uşă 
cerească” sau “uşă a mintuirii”, “dumnezeiască intrare a 
celor ce se mîntuiesc”, /Hodighitria (“Îndrumătoarea”) ne 
călăuzeşte tainic, ca un rug aprins şi nemistuit, spre plinătatea 
bisericească a umanului şi ni se face nouă “poartă” 
duhovnicească spre Noul lerusalim, spre lumina neînserată 
a Zilei a Opta. 





- 
| “Aceasta se mută astăzi de pe pămînt la cer: lasă întristarea şi se duce la bucurie; le lasă pe 
| cele de jos şi le primeşte pe cele de sus; le lasă pe cele stricăcioase şi le cîştigă pe cele nestricăcioase Și 
veşnice. Astăzi îşi dă preasfîntul suflet în miinile Fiului ei și cu cîntări îngereşti și apostoleşti este 
| petrecut cinstitul ei trup în Ghetsimani, spre îngropare. Astăzi cerul întinde sînurile sale, primind- 

o pe Născătoarea Celui pe Care zidirea toată nu poate să-L încapă. [...] Deschideţi porțile voastre — 

zic una către alta cetele cele îngereşti — și cu cîntări de laudă primiţi-o pe împărăteasa cerului și a 





Literatura marianică 


Cu rădăcini în Sfinta Scriptură şi în cîteva apocrife ale 
creştinismului timpuriu, ca Profoevanghelia lui Iacob, literatura 
marianică, în proză sau în versuri, are o lungă istorie atit în 
Răsărit, cît şi în Apus, de la primii mari Părinţi ai Bisericii 
(secolele [11-V), trecînd prin poezia imnică bizantină (dominată 
de figura lui Roman Melodul sau Dulcecîntătorul, poetul siriac 
de limbă greacă din secolul VI, care și-ar fi primit harul înghițind 
un sul dăruit chiar de Sfinta Fecioară) și prin poezia latină 
medievală a Apusului (de la Ave Maria... la Ave, maris stella,/ 
Dei mater alma...), pînă la marea sinteză a episcopului italian 
Alfonso Maria de Ligouri (sanctificat de Biserica Romano- 
Catolică) intitulată Le Glorie di Maria (secolul XVIII), dar şi 
cu prelungiri răzlețe pînă în ziua de azi. Culminația poeziei 
sacre închinate Sfintei Fecioare este socotit Acaristul Bunei 
Vestiri (cîntat în biserici, ca denie, în vinerea celei de-a cincea 
săptămîni a Sfîntului şi Marelui Post), atribuit din vechime de 
tradiţia bisericească răsăriteană Patriarhului Serghie al 
Constantinopolului, trăitor în secolul VII, dar pe care istoricii 
moderni ai literaturii creştine înclină să-l creadă chiar mai 
timpuriu (contemporan, poate, cu primele creații ale lui Roman 
Melodul). La începuturile mai multor literaturi europene, mai 
ales romanice, se regăsesc colecții de “laude” sau “miracole” 
referitoare la Sfînta Fecioară, un loc aparte ocupindu-l, desigur, 
la noi încă netradusele Milagros de Nuestra Seora şi Loores 
de Nuestra Sefiora ale spaniolului Gonzalo de Berceo (secolul 
XIII), 

Chiar dacă nu cu întruchipări la fel de consistente, filonul 
marianic nu lipseşte nici în literatura română, de la Didahiile 
Sfintului Ierarh Martir Antim Ivireanul, trecînd prin sublima 
Rugăciune eminesciană (“Crăiasă alegîndu-te...”), pînă la 
minunatele creaţii lirice ale Maicii Teodosia de la Vladimireşti 
(Zorica Laţcu). La noi, culminația poeziei marianice o 
reprezintă, fără nici o îndoială, Imnul Acatisi la Rugul Aprins al 
Născătoarei de Dumnezeu alcătuit în anii “50 ai secolului trecut 
de ieroschimonahul Daniil de la Rarău (poetul-martir Sandu 
Tudor, cel care a mai scris, printre altele, şi un Acatist al Bunei 
Vestiri). Editura Christiana, care a scos, în mai multe ediţii, 
acatistele lui Daniil Sandu Tudor (1896-1962), se simte chemată 
să scoată, în răspărul vremurilor atît de puţin poetice şi de puţin 
cucernice pe care le trăim, şi acest mic volum întru Lauda 


Sfintei Fecioare, care se aşază în continuitatea unei tradiții 
ce-şi vădeşte astfel, încă o dată, resursele de mereu proaspătă 
perpetuitate, 


Lauda Sfintei Fecioare 


Mărturisesc că pentru mine a fost o mare bucurie să- 
mi redescopăr, în postură de poetă ortodoxă, după mulţi ani, 
o fostă elevă de la Liceul Pedagogic — Şcoala Normală 
“Elena Cuza” — din Bucureşti, Carmen-Raluca (pe atunci 
Codreşin, astăzi Aștelian). Urmînd între timp Facultatea de 
Litere (fără a renunța să profeseze ca învățătoare), în 2003 
şi-a luat licența (cu lucrarea O lectură critică a sublimului 
din perspectivă istorică şi tipologică. Sublimul în 
spiritualitatea românească), în 2004 masteratul (cu lucrarea 
Ecouri ale Renaşterii italiene în spaţiul francez la sfirşitul 
secolului al XV-lea şi începutul secolului al XVI-lea), iar în 
2009 doctoratul (cu lucrarea Dramaturgia religioasă a 
Renaşterii franceze — de la misterele medievale spre teatrul 
clasic). 

Se vădeşte în Lauda Sfintei Fecioare nu numai un 
talent literar exersat cu discreție (şi promițător de noi 
eflorescenţe, pe care le aştept ca pe un prisos de bucurie, în 
tainița acelor tăceri esenţiale care premerg inefabil 
cuvîntului), dar şi buna întîlnire profesională cu lamura 
literaturii creştine europene, pe care prea puţini o mai 
frecventează astăzi, şi pe care şi mai puțini ajung să 6 
valorifice creator (Şi fără vreun complex al tradiției în fața 
modelor curente). 

Dar, pînă la urmă, toate acestea sînt treburi “artistice” 
şi “belfereşti”. Adevăratul pariu al acestor neostentativ- 
evlavioase mlădieri lirice rămîne unul duhovnicesc, de 
înfiorare filocalică, mărturisitor dincolo de orice 
“literaturizare”: e o lectură a lumii în bucuria şi serenitatea 
ultimă a misticei comuniuni, o mulțumire maternală de jos 
către Maica Îndurărilor de sus, care nu lasă rugăciunile fără 
răspuns, nici frumuseţea fără transcendenţă, E ca o 
feciorelnicie a spiritului care şi-a descoperit maternitatea şi 
rămîne de veghe “pe rod”, iuxta crucem, în bătaia “iubirii 
care nu se trece”, 

LAUDA SFINTEI FECIOARE. 


PĂMÂNTUL INIMII, MAI CALD... 


Sus, în văzduhul limpede şi alb 

Al fiinţe: mele drepte şi inalte, 

Am îngropat seminţele de nard, 

Să crească imnuri Sfintei Preacurate. 


În zori, cu chipul proaspăt şi senin, 
Cu mijlocul în curcubeu încins, 

Aştept culesul rodului deplin, 

Dar brazda e pustie, câmpul nins. 


E rece sus... Smerit, bolta-mi aplec 
Peste pământul. inimii, mai cald 
În volbura de gânduri care trec, 
În vântul de tristeţi care mă bal, 


În tulburarea apelor adânci, 

Unde semințe vechi au adormit, 

În hrubele umblate doar pe brânci, 

Cum ar putea rodi un cânt sfinţii, 

Dacă din cerul meu curat şi alb 

N-am prins în palme nici un stih de nard? 


E seară şi în inimă cobor, 

Lumina de la candelă învie 

Şi vers cu vers culeg întâiul rod, 
Arzând cuminte-n coaja aurie. 
Întâiul imn către Fecioara Sfântă 
Palpită-n suflet, pur, fierbinte încă. 


DIN MILA TA, PREASFANTA NASCĂTOARE 


Din mila ta, Preasfântă Născătoare, 
Umila,-ndurerata-mi rugăciune 
Mi-ai ascultat-o şi cu îndurare 
Mi-ai dăruit cea mai de preț minune. 


Copilul meu, din lacrimă născut, 
Cu chip de auroră şi candoare, 

În pântece de tină a crescut 

Din mila ta, Preas/ântă Născătoare 


Trezirea lui în viaţă şi în lume 

S-a măsurat în ani de aşteptare 

Și visul a luat un chip şi-un nume 
Din mila ta, Preasfântă Născătoare 





PUNCTE CARDINALE 


În ochii lui senini, la asfinţii, 

Îmi odihnesc a gândului umblare, 
Trăiesc în basmul cel mai fericit 
Din mila ta, Preasfântă Născătoare 


Și te mai rog, când steaua mea apune, 
Să-i dai aleasă binecuvântare, 

Să-l ocroteşti în trecerea prin lume 

Cu mila ta, Preasfântă Născătoare 


LAAIUD 


Pământul zace-n lanţuri la Aiud, 
În zale reci de albe oseminte, 

De har plesneşte mugurele crud 
Cu rădăcina-n sfintele morminte. 


Și cerul zace-n lanţuri la Aiud. 
Păienjeniş de gemete amare 

Şi-a cățărat pe boltă mușchiul crud 
Ca iedera sălcie de-nchisoare. 


Cuvântul zace-n lanțuri la Aiud. 
Urmaşii au uitat, iar zidul tace, 

Şi de-ar vorbi, e veacul mut şi surd... 
Tyecutul, odihnească-se în pace! 


Ei, singuri fără lanţuri şi cuminţi, 
Biruitorii peste iad şi moarte, 
Și-aşteaptă încă fiii rătăciți 

Să-i pomenească la altar şi-n carte. 


lar noi, Străini şi fără amintiri, 
Călcăm sub talpă trupuri de martiri... 


ARS SACRA 


Cuvântul meu adânc cioplit în foaie, 
Înmugurit din gândul omenesc, 
Anină-l de cireşul ud de ploaie, 
Spre bucuria celor ce-l privesc! 

Sfintei Fecioare . 

RALUCA. AŞTELIAN.. 


Pun versul meu din lut coborător 
Pe roata veche de olar bătrân, 
Sfințeşte-i rotunjimea de ulcior 
Cu apă de pe celălalt tărâm! 


Metafora îmi poartă gându-n pântec: 
Ascuns adânc, un sâmbure ceresc; 
Rodeşte-l tu l-al dimineții cântec, 
Spre bucuria celor ce-l citesc! 


Tu limpezeşte muzica din rime, 

Ce treaptă peste treaptă-n ceruri urcă 
Cu aerul cel alb din înălțime, 

Spre bucuria celor ce ascultă! 


Binecuvântă gândul meu, Fecioară, 
Splendid din vers să înflorească-afară! 


CÂNTEC MÂNTUIT 


Îmi simt dezghiocată scoarța tare, 
Sub care creşte trupul nou de in, 


Imi scutur praful lumii la plecare 
Şi zbor nemărginit către senin. 


Curând te voi vedea netulburat 

Şi mă voi lumina în apa-n care 

În zori îţi oglindeşti chipul curat 

La porţi de piatră-ntemeiale-n soare. 


Iar versul meu care ţi-a fost oglindă 
De paltini aninată printre orbi 

Îşi stinge raza nemaitrebuindă, 
Apune... depărtările îl sorb. 


Eu am urcat, cuvântul meu coboară, 
Cuminte-ntors în sâmbure de lut, 
Fiindcă azi cu tine sunt, Fecioară, 
In adevărul dintru început 


SFÂNTA BINECUVÂNTARE 


Sfânta binetuvântare 
Peste cerul cu făclii, 
Sfânta binecuvântare 
Peste sufletele vii. 


Sfânta binecuvântare 
Peste candele arzânde, 
Sfânta binecuvântare 
Peste lacrimi tremurânde. 


Sfânta binecuvântare 
Peste cei ce ţi se-nchină, 
Sfânta binecuvântare 
Peste turle de lumină. 


Sfânta binecuvântare 
Peste-altare, peste strane 
Sfânta binecuvântare 
Peste ochiul din icoane 


Sfânta binecuvântare 
Peste cei care rămân, 
Sfânta binecuvântare 
Peste preoții bătrâni 


Sfânta binecuvântare 
Peste drepţii din cetate, 
Sfânta binecuvântare 
Peste drumuri luminate 


Sfânta binecuvântare 
Peste cerul ars de stele, 
Sfânta bniecuvântare 
Peste cânturue mele 

PUNCTE CARDINALE 


In căutarea măsurii pierdute 


În această vară, un afiş multiplicat, pus pe alocuri 
în cadrul mănăstiresc și căruia i s-a atribuit girul părintelui 
lustin Pârvu, dar şi o înregistrare video cu duhovnicul de 
la Petru-Vodă, colportată, prin Youtube, de Apologeticum 
şi de alte site-uri sau blogg-uri ortodoxe, au creat noi 
tensiuni în rîndurile credincioșilor ortodocşi cu sensibilitate 
mai conservatoare. În cele din urmă spiritele s-au mai liniștit, 
dar s-a dovedit o dată în plus (dacă mai era nevoie) cit de 
aproximativă este la noi graniţa dintre zel şi sminteală... 


Atât în afişul cu pricina, cit şi în cuvîntul înregistrat, 
era reafirmată, în termeni tranşanţi, opinia duhovnicească a 
părintelui lustin cu privire la primejdia reprezentată, pentru 
viața bisericească şi pentru mîntuirea sufletelor, de 
paşapoartele biometrice şi de orice formă de “cipuire”, 
indiferent de circumstanțele în care a fost primită/acceptată. 
Despre credincioşii care acceptă pașaportul “cipuit”, fie ei 
clerici sau mireni, se afirma că ar trebui să fie opriţi de la 
Taina Impărtăşaniei, nedezlegaţi prin Taina Spovedaniei şi 
excluşi, practic, din viața liturgică a Bisericii. Mai mult, în 
înregistrarea respectivă, “duhovnicul neamului” îi spunea 
unui tînăr credincios din America, între altele, că ar fi trebuit 
să-şi lase nevasta (cu care are un copil) în clipa cînd aceasta 
a acceptat paşaportul biometric, asimilat “semnului fiarei”! 
Sînt lucruri de o mare gravitate, generatoare de adinci 
frămîntări în rîndurile credincioşilor, oarecum de înțeles dacă 
ținem seama de prestanța şi creditul pe care — printr-o întreagă 
viață de luptă şi jertfă ziditoare — le are stareţul de la Petru- 
Vodă în aria ortodoxiei româneşti. 

Ca exemplu de panică împinsă pînă la psihoză, aş 
cita cazul unei tinere credincioase, care semnează “Diana” 
şi care se adresează site-ului ultratradiționalist Apologeticum 
(cunoscut că exprimă poziţia anumitor cercuri foarte 
apropiate de marele duhovnic): “Eu mă cutremur cînd citesc. 
Acum mi-am dat seama că am card cu cip, deoarece am 
card ing şi la fiecare bancomat îmi spune: «Se citeşte card 
cu cip». În plus am card-ul de acces la birou, care sigur e 
personalizat, pentru că șefii ne verifică, am permisul nou şi 
am şi card-ul de transport pentru Bucureşti. Pot renunța la 
card-ul ing, mă pot muta la altă bancă; pot renunţa şi la card- 
ul de transport, cumpărind bilete de hirtie, chiar dacă costă 
mult mai mult; de asemenea, pot renunța şi la permis, că şi 
aşa nu am maşină, deci nu conduc. Dar ce mă fac cu card- 
ul de la birou? S-ar putea să nu aibă cip? Mă puteţi ajuta? Mă 
cutremură faptul că am aceste carduri cu cip şi m-am 
spovedit şi împărtăşit...”! Şi ce credeţi că i se răspunde pe 
site? “Cum ai găsit soluţii pentru primele trei tipuri de acte cu 


cip, Dumnezeu te va lumina să iei decizia corectă şi în cazul 
cardului de birou. Eu nu mă pot pronunța. Întreabă-ţi duhovnicul, 
vino la Părintele Justin!”... 

În aceste împrejurări, oare n-ar fi trebuit să se facă 
auzită, mai mult decit oricînd, poziţia oficială a Bisericii 
noastre? Dacă marele duhovnic are dreptate, care este poziția 
responsabilă a Bisericii în raport cu această dreptate şi cu 
nenumăratele ei consecinţe în conştiinţa și în viața 
credincioşilor? lar dacă marele duhovnic nu are dreptate, nu 
este oare datoare Biserica să se pronunţe oficial şi să arate 
desluşit din ce motive nu ar avea dreptate şi care ar fi 
ințelegerea şi atitudinea corectă a omului credincios în privința 
respectivă? Ca şi în alte împrejurări recente, vocea oficială a 
Bisericii nu s-a făcut, din păcate, auzită. 

Dacă ierarhii noştri par să rămînă nepăsători şi muţi, 
izolaţi de “turmă” în tihna lor estivală şi în reveriile lor 
ecumeniste, printre preoții de mir mai sint încă, din fericire, şi 
unii cărora le pasă — şi poate de aceea le şi dă Dumnezeu 
cuvînt lămuritor. O astfel de voce binevenită în context a fost 
cea a părintelui profesor dr. Mihai Valică, de la Vatra Dornei, 
pe care îmi permit să îl citez: 

Întrucit s-a înţeles exagerarea afişelor smintitoare de 

la Petru-Vodă, legate de actele biomeltrice şi, la porunca 
Părintelui Justin, au fost date jos, doresc să fac citeva precizări 
pentru duhovnicii care spovedesc persoane care, cu ştiinţă 
sau neştiință, au primit documentele biometrice. 
Principiul iconomiei trebuie să primeze şi dragostea faţă de 
penitent să fie temelia Spovedaniei. Se cere rivnă faţă de Hristos 
şi învăţătura Bisericii, dar cu pricepere şi multă înţelepciune, 
pentru a nu face rana şi mai adîncă. 

Taina Spovedaniei reprezintă “Tribunalul iertării”, iar 
nu al condamnării, şi de aceea trebuie să dăm soluţii de 
vindecare şi nu sentinţe de condamnare şi de excludere faţă de 
penitent. [..] 


Deci să exercităm Sf. Taină a Spovedaniei ca mijlocitori 


şi împreună-lucrători cu Hristos şi cu Duhul Sfînt, iar nu în 
locul lui Hristos şi al Sfîntului Duh. Celor care nu sint 
duhovnici sau păstori sufleteşti, în cazul de față, li se potrivesc 
cuvintele Sfinţilor Părinţi: dacă eşti oaie, nu te pune în locul 
păstorului! Dacă te faci pastor oaie fiind, talibanizezi şi 
transformi Biserica în inchiziție morală şi nu o laşi să fie 
Spital Duhovnicesc şi mijloc de îndumnezeiere. 

Dar “inchizitorul” nu se simte niciodată “cu musca pe 
căciulă”: muştele trebuie să fie întotdeauna pe căciulile 
celorlalți. 

E limpede că observația din urmă a părintelui Valică îi 
vizează pe anumiţi agitatori din jurul duhovnicului nonagenar 





“Fără acte cu Cip! 


Vă aducem la cunoştinţă cu durere şi dragoste 
următoarele: 


Cei ce deţin acte personale cu cip (biometrice): 
buletin, paşaport, permis auto, card bancar, carnet de 
sănătate, sau orice fel de acte / legitimaţii de acest tip; 


« nu pot fi acceptaţi la impreună-slujire 
(indiferent de treapta ierarhică) clericii care deţin acte 
personale cu cip (biometrice); 


» cei ce nu vor să renunţe la aceste 
acte cu cip (biometrice) nu pot fi pomeniţi la Sf, 
Liturghie sau la alte slujbe religioase și nu pot fl 
dezlegați de păcate la Spovedanie; 


- acelaşi lucru este valabil şi pentru cei 
ce utilizează semnătura electronică şi cu atât mai mult 
pentru implanturi cu cipuri sau însemnări cu cod de 
bare prin raze laser. 


de la Petru-Vodă, care adeseori îi radicalizează sau îi 
pervertesc mesajele, străini, în febra lor “apocaliptică”, de 
adevăratul duh creştin. Dar iată că părintele, chiar dacă îşi 
poartă din ce în ce mai greu crucea vîrstei şi a sănătății tot 
mai şubrede, mai are încă puterea să recumpănească 
lucrurile. Afişele au dispărut şi afirmaţiile s-au nuanțat (chiar 
dacă o sintagmă ca “păcat împotriva evidenţei Apocalipsei” 
e anevoie de înțeles!), dar terenul rămîne sensibil şi se cere 
multă grijă şi răspundere din partea tuturor pentru ca 
MĂSURA să devină cu adevărat lucrătoare. 
Aşa să ne ajute Dumnezeu. 


Răzvan CODRESCU 


COMUNICATUL PĂRINTELUI JUSTIN DESPRE RECENTELE 
CONTROVERSE PRIVITOARE LA ACTELE CU CIP 





În urma controverselor şi 
nelămuririlor legate de problema intro- 
ducerii actelor electronice în România şi 
poziţia creştinilor faţă de ele, ne simţim 
indatoraţi să facem următoarele precizări, 
care vizează strict poziția Mănăstirii Petru- 
pe PĂ [i | | Vodă: 

1) Cipul din actele biometrice nu este pecetea finală, ci unul din paşii 
premergători acesteia. 

2) Cei care nu se opun implementării actelor de identitate electronice şi 
nu văd un pericol în acceptarea lor trebuie să fie conştienţi că săvirşesc un păcal 
împotriva evidenţei Apocalipsei [1] şi se fac părtaşi, mai mult sau mai puţin, 
acestui sistem care începe să semene din ce în ce mai mult cu fiara apocaliptică 


2]. 
4 3) După cum ne învaţă Sfinta Scriptură şi Sfintele Canoane, avem datoria 
de a primi pe oricine vine la spovedanie cu duh umilit şi dorința de îndreptare. 
Aşadar nu excludem pocăința şi îndreptarea celor ce au acceptat actele cu cip. 

4) Dacă penitentul nu renunţă la actele cu cip, după ce a fost mai înainte 
duhovniceşte catehizat și mustrat, noi, Mănăstirea Petru- Vodă, nu ne pulem asuma 
ca acesta să fie dezlega! la spovedanie, decit dacă renunţă la aceste acle şi 
acceptă canonul de îndreptare [3]. 

5) În privința acelei înregistrări video postale pe internel, în care cineva 
întreabă cum să procedeze cu soția care are un act cu cip, ținem să facem precizarea 
că acea înregistrare nu lrebuia facută publică” deoarece era un sfal personal, 
menit să cîştige pocăința şi trezirea conştiinţei penitentului, şi nu reprezintă un 
sfat general valabil. Epitimia peritru păcate diferă de la individ la individ 


” 


Chiar dacă la început se face afirmaţia, aparent gravă, ca soțul să îşi părăsească 
soția, totuşi se revine cu precizarea ca soția să fie adusă spre catehizare şi 
spovedanie. Un duhovnic iscusit acordă canonul şi mustrarea în funcţie de starea 
sufletească a fiecăruia. Pentru acel suflet era poate necesară o astfel de mustrare. 
Aşadar, mustrarea şi canonul celui ce primeşte acte cu cip se face particular, 
după cum hotărăşte duhovnicul şi în funcţie de situaţie.“ 

6) Precizăm iarăşi că prin această poziţie a noastră nu intenţionăm să 
facem nici un fel de scindare în Biserica cea Una, Sfintă, Sobornicească şi 
Apostolească, ci cerem să ni se dea voie să purtăm mai departe lucrarea Duhului 
celui ce a spus cîndva: “Iată, securea zace la rădăcina pomilor; deci tot pomul 
care nu face roadă bună se taie şi în foc se aruncă" (Matei 3, 10) şi să ne temeni 
de mustrarea Celui ce a spus: “Faţa cerului ştiţi să o socotiți, iar semnele vremilor 
nu puteți!” (Matei 16, 3). 

Chiar dacă nu mai este între noi un Sfint Apostol Pavel, nu mai avem 
un dumnezeiesc ierarh ca Vasilie cel Mare, ca Grigorie Palama sau ca loan 
Maximovici, şi pentru aceea şi siluația este cu atit mai greu de judecat, avem 
incredere însă că bunul Dumnezeu va păzi turma Sa şi că Păstorul cel Bun cunoaşte 
oile Sale, iar ele Îl cunosc pe El şi ascultă glasul Lui (loan 10, 14). 


Arhimandrit Justin Pârvu, 
stareț al Mănăstirii Petru-Vodă 





[1] / Tesaloniceni 5, 20. 

(2] Nu putem, de asemenea, să trecem cu vederea prorociile Sfinţilor, mai vechi sau mai noi 
care pun egal între lucrările fiarei apocaliptice şi măsurile antihristice şi antiumane ale statului 
global contemporan. 

(3] Nu putem dezlega unele păcate, iar pe altele nu 

În numărul nostru anterior, anunțind cartea apărută între timp — 
Constantin 1. Stan, Crucea reeducării. O istorie a “reeducărilor” în temniţele 
comuniste din România (1945- 1964), Ed. Christiana, Col. “Cruciații 
secolului XX”, București, 2010, 300 pagini, format 130/200, preț de librărie: 
18 lei noi —, am reprodus tabla de materii şi capitolul despre Piteşti. Acum 
reproducem, pentru mai buna lămurire a celor interesaţi, “Argumentul 
editorial” (pp. 5-7, semnat: R. C.). 


Despre monstruosul experi- 
ment concentraționar comunist al 
“reeducării”, început la Suceava, 
supralicitat la Piteşti şi apoi exportat — 
în forme mai puţin dure, dar nu mai puţin 
perverse — în mai toate închisorile şi 
lagărele de muncă din România anilor 
'50-*60, s-a adunat, mai ales în ultimii 
20 de ani, o bibliografie considerabilă, 
cu aportul unor numeroşi memorialişti, 
dar şi al unor cercetători profesionişti ai 
istoriei noastre recente. 

De cea mai tristă notorietate a 
rămas “fenomenul Piteşti”, unic — prin 
amestecul de bestial şi diabolic — nu 
numai la noi, ci în întreg spaţiul 
concentraționar al fostului “lagăr 


Constantin |. Stan 


“REEDUCĂRII 


O istorie a mcoducărilorm 
în temnițele coriuniste 


| 

socialist” central şi sud-est european. 
Începutul l-a făcut cartea publicată în 
Occident de regretatul Dumitru Bacu 








din România (1948-1964) 





(1923-1997, fost deținut politic el însuşi, 
fără a fi trecut însă personal prin “iadul” 
de la Piteşti): Piteşti — centru de reeducare studențească, Madrid,1963 (Col. 
Dacoromanica), reeditată — cu o prefață de pr. Gh. Calciu — în 1989 la Hamilton 
(Ed. Cuvântul Românesc) și în 1991 la Bucureşti (Ed. Atlantida), iar în 1971] 
tradusă şi în engleză (The Anti-Humans. Student “Reeducation ” in Romanian 
Prisons, Ed. “Soldiers of the Cross”, Englewood, Colorado). Tot fără experiența 
directă a faptelor au abordat subiectul un Paul Goma (mai ales în Les chiens de 
la mort, 1981; versiune rom. Patimile după Piteşti, 1990), un Virgil lerunca 
(Fenomenul Piteşti, 1990) sau un Marcel Petrişor (Fortul 13, 1991; Secretul 
Fortului 13, 1994; La capăt de drum, 1997; Trecute vieţi de domni, de robi şi 
de tovarăşi, 2008). Dintre cei care au scris din proprie experiență, primul a fost 
- tot în Occident — Grigore Dumitrescu (Demascarea, 1978; reed. 1996; trad. 
fr. 1997). Dintre mărturiile ulterioare apărute în volume se cuvin menţionate cu 
precădere cele ale lui Viorel Gheorghiţă (Er ego. Sărata-Piteşti-Gherla-Aiud, 
1994), Dumitru Gh. Bordeianu (Mărturisiri din mlaştina disperării, 2 vols., 
1995; reed. 2001, într-un singur volum) sau Octavian Voinea (Masacrarea 
studenţimii române în închisorile de la Piteşti, Gherla şi Aiud, 1996). Un deosebit 
impact au avut mai recent cartea lui loan lanolide Întoarcerea la Hristos. Document 
pentru o lume nouă (2006) şi volumul Viaţa Părintelui Gheorghe Calciu, după 
mărturiile sale şi ale altora (2007), ambele îngrijite la St. Mănăstire Diaconeşti, 
dar apărute la Bucureşti, sub egida Editurii Christiana. În pofida atîtor mărturii, 
documente și analize, “fenomenul Piteşti” e totuşi departe de a fi fost elucidat 
sub toate aspectele lui. 

O altă faţă a reeducării a fost cea practicată după 1960, mai ales în 
închisoarea de la Aiud (sub comanda colonelului Gh. Crăciun). Pentru această 
“nouă reeducare”, bazată mai ales pe teroarea psihică şi pe şantajul moral, 
fundamentală rămîne radiografia realizată de fostul deţinut politic Demostene 
Andronescu în prima parte a volumului recent Reeducarea de la Aiud. Peisaj 
lăuntric. Memorii şi versuri din închisoare (Ed, Christiana, Bucureşti, 2009). 

Profesorul Constantin |. Stan, excelent cunoscător al literaturii de detenţie 
(pe care se întemeiază cu precădere), dar şi al documentelor de arhivă (atitea 
cîte sint accesibile deocamdată cercetătorilor), pune acum la îndemîna publicului 
larg o sinteză istorică de ansamblu despre originile şi avatarurile cumplitului 
experiment penitenciar numit “reeducare”, al cărui trist apogeu l-a constituit 
„fenomenul Piteşti” (1949-1951, încheiat cu faimosul “proces al torționarilor”, 
în urma căruia Eugen Țurcanu și principalii săi colaboratori imediaţi au fost 
executați în 1954), dar care s-a prelungit, într-o formă sau alta, pină la lichidarea 
temniţelor politice din România (1964). 

Scrisă cu acribie ştiinţifică, dar şi cu duh compătimitor, Crucea reeducării 
este o carte terifiantă despre cea mai grea cruce purtată vreodată de lamura 
mărturisitoare a neamului românesc, Şi nu putea exista pentru ea mai potrivită 
ilustrare grafică decit marea Icoană a Noilor Martiri ai Pămîntului Românesc, 
realizată și păstrată în obştea monahală de la Diaconești (căreia editura noastră îi 
rămîne încă o dată îndatorată), 


NOTA BENE: Ambele cărţi pot fi procurate și prin poştă (S.C, Supergraph 
S.R.L,, str. lon Minulescu 36, sector 3, București, cod 031216; tel: 021/3206119; fax: 
021/3191084; e mail: editura(asophia.ro). Ele mai pot fi procurate și direct de la sediul 

Aflată deja sub tipar, cartea de debut editorial a colaboratorului nostru 
Lucian D. Popescu — Introducere în omiletica Părintelui Gheorghe Calciu, Ed. 
Christiana, Col. “Cruciații secolului XX”, Bucureşti, 2010, 158 pagini, format 
130/200, preţ de librărie: 12 lei noi — are următorul cuprins: Introducere; 
Biografia părintelui Calciu; Resursele omileticii părintelui Calciu; Cele şapte 
cuvinte către tineri; Noul cuvînt către tineri; Modele apologetic-catehetice în 
propovăduirea părintelui Calciu; O omilie tematică; Addenda: Predica de pe 
urmă; Încheiere; Repere bibliografice, 

Ucenic apropiat al părintelui 
Calciu (pe care l-a cunoscut în urmă 
cu aproape trei decenii), autorul se 
referă cu precădere la predicile 
adresate tinerilor, de la cele Șapte 
cuvinte către tineri din 1978 (care i- 
au adus 5 ani de închisoare şi exilul) 
pînă la ultima cuvîntare publică, 
ținută la Cluj în toamna lui 2006, la 
solicitarea fihalei locale aA.S.C.O.R., 
şi avind ca temă rugăciunea. 

“Părintele Gheorghe Calciu 
a trăit şi a predicat într-o Românie 
supusă unei acțiuni concertate de 
distrugere a legăturii omului cu 
Creatorul său, acțiune malefică de o 
amploare nemai-văzută pînă atunci. 
În Cele şapte cuvinte către tineri, el 
a avut în vedere mai ales restaurarea 
relației personale a omului cu Hristos. 

Îndeobşte, predicatorii 
folosesc formule de adresare colecti- 
ve, de tipul «iubiţi credincioşi», în 
vreme ce în aceste predici părintele 
Calciu a folosit un apelativ la singular, 
un apelativ personal şi intim: «tînărul meu prieten». Nu era un artificiu retoric. 
Era sincera mărturisire a dragostei îndurerate pentru cei a căror curăţie era 
răpită şi al căror chip spiritual era în mod tragic desfigurat. El vedea că dacă 
Hristos e ignorat, atunci în om egoismul înlocuieşte dimensiunea comunitară, 
iar duhul gregar ajunge să se substituie chipului spiritual personal. Şi a ştiut că 
tămăduirea vine doar din redescoperirea relației personale a omului cu Hristos 
şi, prin aceasta, cu el însuşi şi cu semenii săi. 

Jertfa lui Hristos în Biserică poate Şi văzută din două perspective ale 
raportului cauză-efect. Pe de-o- parte, păcatele noastre Îl răstignesc pe Hristos 
în lumea căzută. Pe de altă parte, Hristos, prin voia Sa pururi necondiționată, Se 
jertfeşte pe altarul Bisericii la fiecare Sf. Liturghie, pentru ca noi, unindu-ne cu 
EI în Sf. Euharistie, după rînduială, să putem dobîndi mîntuirea, după faptele şi 
credința noastră, cu harul Duhului Sfint. 

Or, părintele Calciu, crezind jertfei dumnezeieşti, a aflat că nu trebuie 
să fie doar preotul Jertfei lui Hristos, ci preotul propriei sale jertfe. A crezut că 
profesoratul său nu este de ajuns, că nici slujirea sa nu este de ajuns, şi a ştiut că 
nici predicile sale nu vor fi fost de ajuns. Şi după cum a crezut, așa a şi făcut, 
luptind «lupta cea bună» şi mergînd la închisoare pentru Cuvînt, 

În primele secole creştine, în liturghisire a existat un obicei al episcopilor 
de a compune fiecare o epicleză proprie, ca dar al evlaviei personale. Or, preotul 
lui Hristos, părintele profesor Gheorghe Calciu, a dăruit Mîntuitorului anaforaua 
propriei sale vieţi. A putut face asta pentru că l-a iubit pe aproapele său ca pe 
sine însuşi şi încă mai mult decît atît, căci l-a iubit întru Hristos mai mult decit 
şi-a iubit propria viață” — conchide autorul în “Încheierea” studiului său. 

Pe coperta finală a volumului citim: “Juristul şi teologul Lucian D. 
Popescu (n. 1967), unul dintre ucenicii cei mai apropiaţi ai părintelui Gheorghe 
Calciu (1925-2006), nu-şi propune în cartea de față o analiză exhaustivă a 
omileticii ilustrului său părinte duhovnicesc (păstrate în numeroase cuvîntări 
scrise sau înregistrate pe bandă — parte editate, parte în curs de editare), ci 
oferă doar cîteva repere semnificative, cu firească insistență pe faimoasele 
«Cuvinte către tineri» (reproduse integral şi «radiografiate», pe baza unei bune 
documentaţii, în contextul complex al biografiei părintelui şi al trapicei noastre 
istorii contemporane). Tinerii noştri teologi ortodocşi au încă enorm de învăţat 
din jerfelnicul «război întru Cuvînt» al celui în care un N. Steinhardt — monahul 
Nicolae de la Rohia — vedea întruchipată adevărata soluţie de supravieţuire a 
creştinismului răsăritean peste toate încercările veacului”, 


(Răzvan Codrescu) 


Lucian D. Popescu 


introducere 
in omilețica 
Părintelui 
Gheorghe 

Politici din jud. Sibiu 
(partea întâi) 


1. În debutul interviului, vă rog să vă prezentați 
cartea de vizită. Altfel spus, cine este Zaharie Urdea? 

Răspunsul ar trebui să cuprindă o carte întreagă, 
căci viaţa fiecăruia dintre noi constituie un roman, şi mai 
cu seamă o viață ca a mea, care am trecut prin evenimente 
prin care nu a trecut oricine. N-am nici un merit că le-am 
trăit, ci acesta a fost destinul meu. Ţin să subliniez că cele 
ce urmează sunt amintiri ce-mi revin acum în memorie şi 
că niciodată n-am vrut să le aştern pe hârtie şi nici nu ştiu 
dacă vor folosi cuiva şi cândva. Un singur lucru doresc a 
sublinia, anume că ele cuprind numai adevărul, fără 
adaosuri şi înflorituri. 

M-am născut la 23 martie 1923, în com. Şaeş jud. 
Mureş, la 7 km de Sighişoara, într-un cadru de poveste; 
întreaga localitate e înconjurată de păduri de fag şi de stejar. 
Acolo am copilărit, acolo am absolvit 4 clase elementare, 
iar primul care m-a învăţat buchiile, înainte de a merge la 
şcoală, a fost bunicul meu după mamă, învățătorul Iosif 
Chistea. În bătaie de joc, îmi zicea “ocoşul”. Am învăţat să 
citesc în gazeta Libertatea din Orăştie, a lui loan Moța, 
ceea ce a avut repercusiuni în formarea mea de mic şcolar. 

Studiile secundare le-am săvârşit la Liceul 
“Principele Nicolae” din Sighişoara, unde era director Horia 
Teculescu, un erudit, fost coleg şi amic cu Lucian Blaga. 
Acesta —în calitate de președinte al ASTREI de pe districtul 
Târnava Mare — avea obiceiul să invite, cel puţin o dată pe 
lună, la şcoala noastră scriitori deosebiți, care conferențiau 
în “Silentium”, cum îi spunea pe atunci sălii de meditații. 
Astfel, am avut prilejul de a-i asculta pe Ionel Teodoreanu, 
Mihail Sadoveanu, Al. Lascarov-Moldovanu, D. Ciurezu, 
Octavian Goga, loan Lupaș, Lucian Blaga ş. a. 

Totodată am fost atras de literatura de aventuri, şi 
în special de Aventurile submarinului Dox. Faptul că aveam 
în familie un comandor de marină, la Constanţa, m-a 
determinat — împotriva voinţei părinților — să mă fac 
“marinar”. 

2, Să ne întoarcem cu 70 de ani în urmă. Ce îşi 
aminteşte Zaharie Urdea despre anii cât a fost matelot în 
flota armatei noastre din Marea Neagră? 

În 1940 m-am înscris la Şcoala Navală “Principele 
Mircea” din Constanţa. Din motive disciplinare, cu încă 4 
colegi am fost trecuți la trupă, cu grad de sergent T.R. 
(termen redus, cum era pe timpuri). 

Ordinul Mareşalului Antonescu (dat la 22 iunie 
1941) — “Ostaşi, vă ordon: treceţi Prutul!” — m-a găsit 
imbarcat pe nava lansatoare de mine marine “Amiral 
Murgescu”, Nava a avut misiunea de a forma baraje de 
mine, în vederea protejării porturilor româneşti din Marea 
Neagră, inclusiv Varna, care era sub administraţia militară 
germană. Era nava cu cea mai puternică apărare 
antiaeriană. Ţevile tunurilor erau brăzdate de cercuri albe, 
fiecare cerc însemnând un avion inamic doborât. 

3. Ce amintiri mai păstraţi despre foştii 
comandanţi și camarazi de pe nava cu care ați înfruntat 
valurile mării și riscurile luptelor la care ați luat parte? 

Comandantul navei era Cpt. Comandor Anton 
Foca, licenţiat în Fizică-Matematică, un moldovean de o 
prestanță și bunătate rar întâlnite. În timpul misiunilor trata 
intregul echipaj ca pe proprii copii. Din ştirile pe care le 
deținem, a murit în chinuri groaznice la Securitatea din 
Botoșani, 

Îmi amintesc cu plăcere de ofițerul secund Lt, 
Comandor Ovidiu Mărgineanu — ardelean 4& pe Târnave — 
provenit din fosta marină austriacă de la Pola, de ofițerii de 
navigaţie Lt. Florin Lungaie, Li, Ilie Rădâșanu, Cpt. artilerist 


r 
Nicolae Gafta si; Dr, Nicola Badralexe — un macedonean, 

Sunt câteva evenimente deosebite la care a participat 
şi nava noastră... Era într-un amurg din septembrie 1943, ne 
întorceam din misiune de la Sevastopol şi escortam un vas 
comercial de mare tonaj, „Lola”. Deodată, marinarul de 
serviciu din gabia catargului din prova dă semnal de alarmă 
aeriană: avioane inamice din “tribord”. Eram pe puntea de 
comandă şi am observat cu ochiul liber două avioane torpiloare 
îndreptându-se spre noi... Corespondenta de război, Alice 
Sturdza-Cantacuzino, soţia renumitului aviator Bâzu 
Cantacuzino, o femeie de un curaj ieşit din comun, în 
apropierea bordajului, cu aparatul de filmat, îşi făcea 
imperturbabilă datoria de fotoreporter de front... Mă mira că 
directorul de tir — Cpt. Gafta — nu dă ordin de deschiderea 
focului. Ştia el de ce timonierul de serviciu, la ordinul 
comandantului, îndreptă nava în direcţia din care veneau cele 
două avioane. În momentul în care acestea s-au apropiat la 
distanță de 250-300 m, comandă deschiderea focului cu două 
tunuri Rheinmetal de 37 mm, semiautomate, ce lovesc în plin 
cele două avioane, care se prăbuşesc în mare. Aviatorii au 
fost recuperați de vedetele rapide care ne însoțeau vasul. 
Răsuflăm uşurați şi comandantul dă ordin ca fiecare marinar, 
sosit în portul Constanţa, să primească 50 de rom... Sar acum 
la un alt eveniment, pe care nu-l aminteam dacă nu reciteam 
recent paginile lui Constantin Virgil Gheorghiu din Ard malurile 
Nistrului şi Cu submarinul “Delfinul” la asediul Sevastopolului, 
în care amintea de încercarea flotei inamice de a ataca portul 
Constanţa. Eram pe puntea de comandă a navei şi urmăream 
cu binoclul desfășurarea atacului. Două distrugătoare inamice, 
de care mai târziu am aflat că se numeau “Moscova” (nava- 
amiral) şi “Harkov”, au deschis focul asupra Constanţei, dar 
neavând un tir reglat, obuzele au explodat undeva pe câmp, 
departe de oraş. Artileria noastră de coastă a deschis focul şi 
la un moment dat am observat că una din navele inamice a 
sărit în aer. Era distrugătorul “Moscova”. Victoria a fost 
disputată între bateriile de coastă şi barajul de mine, de care 
se presupune că s-a lovit inamicul. O parte din echipaj, datorită 
centurilor de salvare, a fost recuperată de vedetele noastre 
rapide — circa 50 de matrozi = şi cei salvaţi au fost internați 
într-un lagăr de prizonieri. Distrugătorul “Harkov”, a reuşit, 
deși “rănit”, să ajungă în Odessa, unde, după ocuparea 
acesteia, l-am găsit în port, abandonat de echipaj, într-o rână, 
cu bordajul găurit de obuzele artileriei noastre. Ziarele timpului 
au comentat evenimentul şi de acolo am aflat că pe 
comandantul vasului “Moscova” îl chema Zaharovici, ceea 
ce m-a făcut să nu-i uit numele, căci se asemăna cu al meu... 

Un alt eveniment demn de amintit e cel ce 
evidenţiază comportamentul armatei noastre (şi mă refer aici 
doar la Marina Română). La ordinul dat tuturor navelor 
românești de către comandantul Flotei Române din Marea 
Neagră, Amiraiul Horia Măcelariu (de obârşie ardelean), la 
ancorarea îcestora în portul Sevastopol, cazanele bucătăriilor 
trebulau să pregătească mâncarea — fasole boabe — ce era 
distribuită populaţiei care mai rămăsese în urma frontului. 
Acest aspect trebuie subliniat, deoarece vasele germane aliate 
nu au subscris la aceasta. Populaţia rusă era compusă doar 


din femei, bătrâni şi copii. Medicii navelor noastre vizitau- 


eventualii bolnavi şi le distribuiau medicamentele de care 
dispuneau pe nave, Accentuez că acest lucru îl făceau doar 


navele româneşti şi când populaţia locală zărea tricolorul 
nostru la catarg, deja se forma coadă în vederea primirii 
unui polonic de mâncare. La sosirea în port, echipajul liber 
al navei avea permisiunea de a vizita ceea ce a mai rămas 
din oraşul respectiv. Înainte de plecarea în oraş, comandantul 
nostru spunea (parcă acuma-l aud): “Măi copii, să nu vă 
impingă păcatul să aud că v-aţi atins de vreo femeie, căci 
«Puţul lanţului» vă aşteaptă!”... Comparăm cum s-a 
comportat Armata Română cu învinşii inamici şi cum s-a 
comportat Armata Sovietică la noi, chipurile ca aliată şi 
eliberatoare, după 23 august 1944... 

Un alt eveniment important — pe care nu-l mai 
detaliez — a fost evacuarea din Crimeea a ceea ce a mai 
rămăsese din armata româno-germană, în zilele de 12-13 
mai 1944. A fost iadul pe apă: din aer bombardamente, de 
pe mare diferite vase inamice căutând să împiedice 
retragerea din Crimeea. Cu ajutorul lui Dumnezeu, nava 
noastră şi altele pline de soldaţi — unii răniți — au ajuns cu 
bine în portul Constanța, salvând peste 40.000 de români şi 
aliaţi. Mareşalul Antonescu ne aştepta, cu felicitări, în gara 
maritimă... , 

Un eveniment de cotitură a avut loc după 23 august 
1944. În tot timpul războiului colaborarea cu unitățile 
germane a decurs normal, în toate acțiunile noastre. La 
bordul navei Murgescu, aveam 2-3 ofiţeri germani, care 
făceau legătura cu unităţile lor. Ca urmare a actului de la 23 
august 1944, eram în stare de război cu foştii aliaţi. Ordinul 
Marelui Stat Major era ca toate unitățile germane să fie 
dezarmate şi ostaşii lor să fie consideraţi ca prizonieri și 
trimişi în lagăre. Comandantul Marinei Militare din Marea 
Neagră, Amiralul Horia Măcelariu, nu a executat acest 
ordin. Dându-şi seama de puternicele unităţi de artilerie de 
coastă germane, la care se adăuga peste o divizie de 
infanterie germană, ordinul ar fi produs un măcel groaznic 
şi oraşul Constanţa ar fi fost distrus în proporție de 50-60%. 
S-a permis plecarea unităților germane în bune condițiuni. 
Asta l-a costat mai târziu o condamnare de 25 ani de muncă 
silnică, din care a executat 17... După plecarea nemților, 
vin ruşii... Am colaborat cu ei din 28 august până la 5 
septembrie 1944. Le-am arătat barajele de mine, iar la 
întoarcerea din misiuni luam câte un pahar de vin — harașo 
în sus, haraşo în jos. Ceea ce i-a impresionat mai mult pe 
ruşi a fost aparatura modernă, dotarea navei “Amiral 
Murgescu” şi în special alimentaţia de care se bucurau atât 
trupa, cât şi ofițerii. Încă nu cunoșteam cuvântul davai. În 
dimineața de 5 septembrie 1944 — n-am s-o uit pentru că 
era onomastica mea — cineva trage pătura de pe mine, 
deschid ochii şi ce văd? Un celovec având în mâna stângă 
o baionetă şi în dreapta un pistol: Davai, davai, bistra! — îmi 
ordonă el. În pijama, desculț şi cu capul descoperit, sub 
amenințarea rusului, ajung la dunetă (puntea de la pupa 
navei); acolo, pe 4 rânduri, era înşiruit tot echipajul, în frunte 
cu comandantul navei. În spatele rândurilor, vreo 15-20 de 
soldaţi sovietici erau cu pistoalele îndreptate spre noi. Eram 
convins că ne vor împuşca. Era în jur de ora 6, tremuram 
de frig și, de ce să nu recunosc, și de frică. Un soldat rus îmi 
aruncă în spate o pătură. Atunci mi-am revenit şi speranța 
de viață a renăscut. Nici una, nici două, un litinant sovietic 
ce vorbea moldoveneşte ne ordonă să părăsim nava, aşa 
cum eram, îmbrăcați sau dezbrăcaţi, fără a ne da voie să 
luăm lucrurile personale. Luaţi pe nepregătite şi cu escortă, 
am fost alungați din port. Am aflat că în acea dimineaţă 
comandantul portului, Cpt. Comandor Dombrava, se 
impuşcase în inimă. leşind din port, fiecare s-a îndreptat 
spre casa lui: cei din oraș, cei mai mulți, la Baza Maritimă, 
iar eu la ruda mea, Lt. Gh. Bărdaş, originar din Porumbacul 
de Sus. Harașo tovărăşie! Ruşii au considerat furtul navei 
noastre militare drept captură de război. De jure aveau 
acoperire: noi am încetat starea de război cu ei la 23 august 
1944, dar armistițiul a fost semnat la Moscova abia pe... 12 
septembrie. În acest interval au luat prizonieri la Moldova 
circa 130.000 soldaţi români, Pe o parte i-au împuşcat, iar 
o parte au cunoscut iemile de la Cercul Polar, unii eliberându- 
se abia în 1948. În intervalul 1945-1947, în urma stagiului 
meu de soldat T.R. şi a unor cursuri, m-am ales cu un 
brevet de ofițer navigant în Marina Comercială, dar 
nemaiavând flotă comercială, am revenit la Sighişoara, 
părinţii bucurându-se să mă vadă întors sănătos acasă, 

(Va urma) 
A consemnat 
Col (r) Victor Neghină 

După o încercare nereușită de-a stabili un contact cu luptătorii anticomuniști din 
Făgăraş, s-a ivit o nouă ocazie, în sensul că Romulus Ursu, un avocat din Făgăraş şi 
bun prieten de-al meu, a vorbit despre tentativa mea cu un alt făgărășean, pe nume Dorin 
Covoran. Acesta, absolvent al liceului din Făgăraş, fusese coleg cu mai mulți tineri care 
după absolvirea liceului au luat drumul munților. Era fiul unui preot greco-catolic care fusese 
închis administrativ la Canalul Dunăre-Marea Neagră. Ca atare, Covoran se bucura de 
increderea colegilor săi. Acesta, însă, printr-un ciudat transfer de scopuri şi de intenții, 
devenise informator al Securităţii. Nu numai că afla și turna tot ce putea servi intereselor 
acestei instituții, dar își asumase un rol cu mult mai grav: trecuse la provocări, la înscenări. 
Pe date reale construia nişte scheme în care îşi atrăgea prietenii și cunoscuți, în scopul de- 


a se remarca în fața securiştilor. Venise la Cluj recomandat de avocatul Romulus Ursu ca 
fiind un om de mare încredere Şi care trebuia 


ajutat să intre ca student la Facultatea de 
Drept. L-am ajutat, dar foarte curând au ieşit 
la iveală anumite carenţe de caracter al 
acestui individ, În loc să studieze, se 
apucase de băutură, iar tinerii care gravitau 
în jurul meu relatau tot felul de lucruri 
dubioase despre acest el. Prietenii lui erau 
recrutați dintre ofițeri de Miliție şi Securitate 
cu care făcuse cunoştinţă la cursurile fără 
frecvenţă. Avea de-a dreptul o tendință 
bolnăvicioasă de a se afişa cu aceşti noi 
prieteni ai lui. Până la urmă abandonase 
facultatea şi revenise la Făgăraş, unde se angajase la întreprinderea „Nitramonia”. Venea, 
totuşi, din când în când, la Cluj, sub pretextul că dorea să-şi continue studiile la fără frecvență, 
şi povestea tot felul de lucruri din ceea ce făceau luptătonii din munți. Pretindea că fusese 
prieten cu un tânăr numit Sofonea, cu care fusese coleg de clasă la liceul din Făgăraş, şi că 
acela, cu toate că se afla în munţi, venea clandestin în oraș şi se întâlnea cu el, rugându-l să- 
i îndeplinească anumite comisioane. Aflând de la Ursu că pe mine mă interesează problemele 
luptătorilor din munți, a venit la Cluj şi mi-a povestit că i-a vorbit lui Sofonea despre mine şi 
că acesta s-ar fi arătat foarte interesat să stăm de vorbă. Devenise foarte insistent şi mai ales 
avansa ideea că luptătorii au nevoie urgentă de un ajutor logistic, fiind în primejdie de-a fi 
reperaţi şi exterminați de forțele de Securitate. Devenise insitent şi credibil totodată, deoarece 
avansa idei şi vorbea despre oameni care prezentau o anumită garanție morală. 

Până la urmă am acceptat ca la o anumită dată să vin la Făgăraș, el asigurându-mă 
că voi putea realmente să port discuții cu un reprezentant al rezistenţei. Era cam cu 2-3 zile 
înainte de-a pleca la Făgăraș, când într-o seară, destul de târziu, îmi terminasem treburile la 
catedră și mă pregăteam să plec acasă. Aveam catedra la etajul al doilea al clădirii centrale 
a Universităţii „Victor Babeş”. Era la capătul unui coridor lung de cel puţin 50 de metri, care 
la ora amurgului era gol complet. Nu mai erau cursuri sau seminarii, aşa că nu mai era 

" frecventat de studenți. Am auzit nişte ciocănituri la ușă, m-am dus și am deschis. Am găsit 
în fața ușii o fată mică de statură, foarte oacheşă şi cu trăsături ce în semi-întunericul de pe 
coridor păreau asiatice, Am crezut că era o studentă coreeancă, una dintre multele venite pe 
atunci să studieze la Cluj. Am întrebat-o pe cine caută. Mi-a răspuns-scurt: „Pe 
dumneavoastră”. Am aprins lumina în cameră şi am poftit-o înăuntru. A păşit peste prag, şi- 
a rotit privirea prin întreaga încăpere și iar a ieșit pe coridor. Mi s-a părut curioasă atitudinea 
ei şi iar am pofitit-o să intre. Mi-a spus doar atât: „Sunt din Făgăraş”. Imediat s-au aprins 
luminiţele roşii de alarmă în capul meu şi am întrebat-o: „Aveţi un mesaj pentru mine?”. 
„Da. Dacă vă duceţi la Făgăraș, viu nu vă întoarceţi de acolo!”, După ce a rostit aceste 
cuvirtte, a luat-o la fugă în stil de mare campioană... 

Acest avertisment, dublat de insistențele unor prieteni de-a nu-i acorda credit lui 
Covoran, m-a făcut să renunţ la planul de-a pleca la Făgăraș. l-am pus în mişcare pe toți 
cunoscuţii mei s-o găsească pe tânăra care îmi transmisese avertismentul. În zadar, A fost 
de negăsit, 

Până la urmă dădusem uitării întreaga poveste, Am fost arestat şi condamnat la 25 de 
ani muncă silnică, pentru constituirea unui grup de luptă anticomunistă. Am ieşit din puşcărie 
şi am ajuns în faza de-a mă aduce la C.N,S,A,S, să studiez dosarele. Într-unul dintre aceste 
dosare am găsit planul ticluit de Securitate pentru a mă lichida. Un locotenent major Zigu 
Averbuh, din Securitatea orașului Stalin (denumirea de atunci a Brașovului), ticluise împreună 
cu Dorin Covoran următorul plan; să fiu chemat de Covoran (numele conspirativ: Petrescu) 
la Făgăraș, în scopul întâlnirii cu Sofonea („Petrescu” îl asigura pe Averbuh că eu nu-l 
cunosc pe Sofonea, deci ei pot folosi această oportunitate), sosit la Făgăraș, trebuia să fiu 
cazat la Covoran acasă, iar a doua zi să fiu condus de Covoran în comuna Berivoi și cazat 
la un sătean cu numele de Monea Traian, şi el informator al Securităţii; noaptea urma s-o 
petrec la Monea în casă, iar dimineața Monea mă transporta cu o căruță la pădurea comunei 
Berivoi; la marginea pădurii îmi indica o potecă pe care urma să merg cam jumătate de 
kilometru şi ajungeam într-o poeniţă, acolo urma să fiu așteptat de trei inşi, dintre care unul 
era căpitanul Lucian Marina, șeful Securităţii din Făgăraș, iar ceilalți doi, îmbrăcaţi în 
veşminte de ciobani, erau, de asemenea, doi subofițeri de Securitate; ca parolă de 
recunoaștere, când mă vedea sosind, căpitanul Marina mă întreba: „De unde vii, mâ?”, eu 
răspundeam; „Din Vâlcea”; „Ce mai e nou în Vâlcea?”, continua el; „In Vâlcea plouă”, 
răspuneam eu; şi atunci căpitanul îmi întindea mâna, spunând: „Eu sunt Sofonea”; ceilalți 
doi, cu care venise așa-zisul Sofonea, erau înarmaţi cu arme automate; dacă întrebam cine 
sunt și de ce poartă arme, falsul Sofonea îmi răspundea: „Sunt partizani de-ai mei şi sunt 
înarmaţi pentru că aci, la poalele munţilor, sunt destul de dese patrulele Securităţii”; trebuia 
să fie cât mai amabil cu mine acest domn Marina și în primul rând să stabilească dacă sunt 
într-adevăr un duşman al regimului sau sunt mânat de-o anumiță curiozitate, iar în acest 
scop să-mi puie aproximativ douăzeci de întrebări, printre care citez câteva — dacă am 
oameni care pot să-i treacă pe partizani în Iugoslavia, dacă prin prietenii mei pot asigura pe 
timp de iarnă cazarea partizanilor în diverse sălașe, dacă pot îndruma lineri dispuși să lupte 
in munţi să se alăture partizanilor... 

Se exprimă părerea în acest document că voi dori să-i câștig încrederea așa-zisului 
partizan şi îi voi povesti despre oameni sau fapte care interesează Securitatea, Asupra 
acestor probleme Marina ar fi trebuit să insiste în mod deosebit şi să memoreze cât mai 
multe date. Considerând că sunt dovezi suficiente că manifest o atitudine ostilă faţă de 
regimul comunist, urma să încheie discuția cu propunerea de-a ne întâlni din nou, la o dată 
care ar fi comunicată de Covoran. În momentul când mă întorc să plec din nou spre Monea, 
care mă aștepta la capătul potecii, cei trei urmau să deschidă focul asupra mea, apoi să mă 
dezbrace în pielea goală (cu indicaţia: „să i se scoată şi șosetele”!), să-l cheme pe Monea şi 
împreună cu acesta, toți patru, să mă care la căruță, Urma să fiu transportat la Făgăraş, unde 
să fie construită o estradă pe care să fiu întins gol-puşcă. Un afiş ar fi anunţat trecătorii că 
profesorul universitar din Cluj (catadicseau să mă avanseze: la vremea aceea nu eram 
profesor) a avut ghinionul ca în timpul unei 
excursii în Făgăraș să se întâlnească cu o 
bandă de tâlhari, care l-au împuşcat şi i-au 
luat şi hainele. Astfel, trebuia să fac prin 
moartea mea propagandă regimului 
comunist... 

Interesant este că în partea aceasta a 
documentelor, pe care o citeam, întâlneam 
destul de des numele conspirativ al unei fete: 
LILA. Este o caracteristică a activităţii 
scriptice a Secuntății de-a nu folosi numele 
reale ale celor despre care se face vorbire, 
ci se foloseau nume conspirative. Or, într-un 
loc, dintr-o neglijență de neînchipuit, numele LILA este dublat în paranteză de un nume care 
părea real - B. V. Cititorul va înțelege că nu pot să dau numele real a celei numite LILA. Cum 
directorul liceului din Făgăraș era Corneliu Ursu, fratele avocatului Romulus Ursu, m-am 
adresat acestuia, spre a se informa cine era această B. V. În scurt timp mi-a răspuns că a 
găsit-o: era o pensionară, fostă profesoară de biologie, fiica unui blănar din Făgăraș. Pe scurt, 
povestea ei: ca elevă de liceu, îl cunoscuse pe Sofonea şi, ca nişte tineri ce erau, s-au plimbat 
pe malul Oltului de vreo 2-3 ori, ţinându-se de mână. Apoi Sofonea a fugit în munți şi ea nu 
mai știa nimic despre el. Totuşi, cineva văzuse această nevinovată plimbare şi a comunicat- 
o Securității. Securitatea, bănuind că fata ar putea avea totuşi o legătură oarecare cu Sofonea, 
a arestat-o. Au ținut-o cam două săptămâni în arest, supunând-o unei terori psihice şi fizice, 
până când fata a cedat și a consimțit să devină informatoare. Făgăraşul fiind un oraş mic, iar 
populaţia fiind în general ostilă regimului comunist, Securitatea nu putea crea case 
conspirative, pentru că secretul întâlnirilor nu putea fi asigurat. Dar sediile Securității şi ale 
Miliției se aflau într-un fel de duplex. Puteai intra. de pildă. în sediul Miliției şi, printr-o curte 
comună cu Securitatea, intrai prin spate la Securitate. leşirea se făcea pe aceeași cale. Fata 
apucase să dea câteva informaţii fără importanță despre colegi şi colege, dar atâta tot. Cu 
prilejul aşa-zisei vizite la Securitate, s-a întâlnit întâmplător şi cu Dorin Covoran. Acesta, 
văzând că au afinitate ca informatori, a început să-i facă fetei curte. Între altele, i-a povestit 
şi despre mine. Fetei nu-i plăcea de Covoran, pentru că acesta începuse din ce în ce mai mult 
să bea, Odată, ieşind de la Securitate, l-a văzut pe Covoran băut bine, acesta a intrat în vorbă 
cu fata noastră, iar ea, pentru a scăpa de avansuri erotice, a mutat discuția pe alt plan: l-a 
întrebat ce mai fac eu la Cluj. Covoran a avut o izbucnire aproape violentă: „Vine el la 
Făgăraș, dar de aci viu nu mai scapă!”. Ştirea aceasta o îngrozise. Văzuse în ochii lui 
Covoran o licărire sălbatică, de-a dreptul rău prevestitoare, Trecând peste micile turnătorii 
pe care le făcuse, LILA, cu frica în suflet, s-a hotărât să prevină o omucidere. Mă cunoştea 
din vedere, știa unde mă poate găsi, pentru că era într-un an terminal al facultății, așa că s- 
a urcat pe tren şi a făcut ceea ce tocmai povestit. Se pune problema: de ce a renunțat 
Securitatea la planul ei? Pentru că cel care contrasemnase planul lui Zigu Averbuh, colonelul 
Crăciun, fusese mutat disciplinar de la comanda Securităţii oraşului Stalin la Aiud, în calitate 
de comandant al închisorii. Eterna birocraţie care domina şi în Securitate... La Securitatea 
din Braşov se instalase un lung interimat, iar noul comandant, cu multe alte probleme la 
ordinea zilei, va fi uitat probabil planul în vreun fişier... 

Astfel am scăpat întâmplător de la moarte, dar n-am scăpat de Dorin Covoran, care 
a intervenit decisiv peste câțiva ani în ceea ce priveşte destinul meu. Dar despre aceasta voi 
relata altădată. 

comemorați luptătorii anticomuniști din Munţii Făgăraşului. (Foro: Tita Rarbu) 

MÂNTUITORULUI - 


FAŢĂ DE LEGEA 
VECHIULUI TESTAMENT 





Dumnezeu, cel Unul în Fiinţă şi Întreit în 
Persoane, este mereu Acelaşi, ieri şi azi şi mâine şi în 
vecii vecilor. El a făcut lumea şi toate cele ce sunt în 
ea, şi în cele din urmă l-a făcut pe om, care, deşi zidit 
după chipul lui Dumnezeu şi menit să ajungă la 
asemănarea cu El, a căzut însă în păcat prin călcarea 
poruncii. Şi aşa a hotărât Dumnezeu ca Însuşi Fiul 
Său să ia firea omenească şi să vină printre oameni, 
pentru a le redeschide poarta îndumnezeirii. 

În Sf. Scriptură se vorbeşte: despre trei (aşa- 
numite) Legi: cea naturală, cea mozaică şi cea a harului 
(Romani 2, 14). Însă, în fapt, voia lui Dumnezeu e 
una, mereu aceeaşi şi valabilă pentru toţi oamenii: să 
se mântuiască şi la cunoştinţa adevărului să vină (/ 
Timotei 2, 4). 

Atitudinea Mântuitorului Hristos față de Legea 
Vechiului Testament poate fi înțeleasă doar pornind 
de la ideea că nu există doi dumnezei, fiecare cu 
testamentul lui; Cuvântul lui Dumnezeu nu are termen 
de valabilitate, pentru că nici Hristos, precum vom 
vedea, nu reneagă Vechea Lege, ci o desăvârşeşte, o 
upgradează — dacă pot spune aşa, cu un cuvânt 
modern, poate nepotrivit, dar care descrie destul de 
cuprinzător ideea de bază. Trebuie să avem în vedere 
că Legea mozaică propriu-zisă începe cu Moise, dar 
Cel Care i S-a revelat acestuia ca fiind Cel ce este 
(Ieşirea 3, 14) este, în viziunea unor Sfinți Părinţi, 
Însuşi Hristos, ştiut fiind că sintagma grecească Cel 
ce este (o on) se regăseşte în pictura ortodoxă în 
literele din aureola ce înconjoară Chipul lui Hristos. 
Începutul ambelor testamente sau legi este, aşadar, 
Dumnezeu. 

Un alt aspect pe care aş dori să-l punctez este 
faptul că toți creştinii, în mod tainic, recapitulează 
viaţa lui Hristos, sau, cum notează Părintele Stăniloae, 
parafrazându-l pe Sf. Maxim Mărturisitorul, că Hristos 
suferă şi pătimeşte împreună cu noi potrivit cu 
suferința aflătoare în fiecare [1]. De aceea omul 
credincios are ca model de viață pe Hristos (imitatio 
Christi) şi din atitudinea Mântuitorului Hristos față de 
Lege putem desprinde şi noi care trebuie să fie 
atitudinea creștinului față de Lege. 

De asemenea, precizez că accentul va fi pus 
mai ales pe $/ Evanghelie de la Marei, întrucât ea a 
fost adresată mai ales unei comunități evreiești, fiind şi 
singura Evanghelie scrisă iniţial în aramaică: /ie că 
aceasta (Evanghelia Matei) a fost scrisă la Ierusalim, 
fie în regiunea siro-feniciană care mărginește Galileea 
nordică. un fapt ne pare sigur: aceasta a fost alcătuită 
în şi pentru o comunitate în care elementul păgân era 
foarte slab (..), care trăia în vecinătatea unui iudaism 
in care fariseismul deţinea fără concurență catedra 
lui Moisi, care se considera drept parte integrală din 
poporul iudeu şi care-şi făcea o- datorie din 
mărturisirea mesianităţii lui lisus printre iudeii care 
refuzau această credință [2]. 


' Pr. Dumitru Stâniloaz, Ascerica şi mistica Bisericii 
Ortodoxe, EV3MBOR, Bucureşti, 2002, p. 241. 

: Nadim Tarazi, „lisus Hristos și Legea mozaică”, în 
Ortodoxia, an XXV, nr.4/1973, pp. 621-622, 


Vechiul Testament şi Noul Testament sunt 
amândouă parte a aceluiaşi întreg pe care îl constituie 
Sf. Scriptură. Cel Vechi nu are sens fără cel Nou şi cel 
Nou nu îşi arată toată frumusețea fără cel Dintâi, pentru 
că Acelaşi Dumnezeu este Cel Care le-a dat pe 
amândouă. Cum notează şi Pr. Prof. Nicolae Neaga, 
toată descoperirea cea din urmă este cuprinsă în Legea 
cea dintâi, pentru că Vechiul Testament este întâia 
expresie a Revelaţiei scrise şi, prin urmare, izvorul prim 
al tuturor dogmelor dumnezeieşti, pe care nu numai le 
anticipează, ci contribuie mult la pătrunderea lor [3]. 

Totuşi trebuie precizat şi un ultim aspect, şi anume 
că, deşi Legea mozaică, fiind un dat de la Dumnezeu, 
nu e rea, ea şi-a îndeplinit scopul şi nu mai dă oamenilor 
posibilitatea mântuirii; ea a fost, cum o numeşte Sf. 
Ap. Pavel, călăuză spre Hristos (Galateni 3, 24), iar 
Hristos a împlinit Legea şi a desăvârşit-o, dându-ne o 
nouă Lege, mult mai rafinată: Legea harului. Acest fapt 
se poate lesne desprinde şi din cuvintele Sf. loan 
Hrisostom, care spune, referitor la unele cuvinte ale 
Mântuitorului de la Matei, cap. 23: De ce n-a rânduit 
Hristos acestea pe temeiul Legii Harului, ci pe temeiul 
Legii lui Moise? Pentru că nu era timpul încă înainte 
de răstignire să vorbească desluşit despre ele [4]. Legea 
şi-a atins scopul în Hristos, acum noul popor al lui 
Dumnezeu, creştinii, care îi include şi pe iudei, au o 
nouă Lege, care o include şi pe cea mozaică, dusă însă 
la un nou nivel, mult mai înalt, cum vom vedea mai 
ales în cap. 5 de la Matei, unde Mântuitorul scoate din 
rădăcină păcatul. 

De la această idee a pornit, precum vom vedea, 
Mântuitorul Hristos în dialogul cu iudeii şi, mai târziu, 
membrii Bisericii, iniţial iudei, în dialogul cu păgânii — 
şi unii, şi alții fiind acum chemaţi pentru a moşteni 
împărăția veşnică. 

Prima idee care trebuie însă abordată este cea de 
Lege. La evrei Legea se cuprindea în cele cinci cărți 
ale lui Moise — Pentateuhul-- — scrise sub inspiraţie 
divină, cunoscută ca nomos sau, mai uzual, torah; şi 
fiindcă cuvântul torah derivă de la verbul yarah şi 
înseamnă „a arăta cu degetul, a învăța, el redă ideea 
că Legea respectivă cuprinde normele care aveau să 
reglementeze viața religioasă şi morală a poporului 
iudeu |5]. Importanţa acestor prime cinci cărţi ale 
Sfintei Scripturi o notează Pr. Prof. Petre Semen: /n 
aceste cărți sunt prezentate primele date ale revelaţiei 
divine care cuprind marile idei ale mântuirii: 
promisiunea unui izbăvitor, ideea mesianică şi 
pregătirea omenirii în vederea mântuirii prin poporul 
ales [6]. 
a Dl E! 
' pr. Prof. Nicolae Neaga, Hristos în Vechiul Testament, 
Ed. Renașterea, Cluj-Napoca, 2004, p. 32. 
+ Sf. loan Hrisostom, Omilii la Matei, EIBMBOR, 


Bucureşti, 1994, p. 820. 

*Jerom. Dr. Modest Zamfir, „Atitudinea Mântuitorului faţă 
de Vechiul Testament”, în Ortodoxia, an XXXV, nr. 1/1983 
„p.94 

Pr. Prof. Petre Semen, /ntroducere în teologia biblică a 
Vechiului Testament, Ed. Trinitas, laşi, 2008, p. 155. 

Însă trebuie notat că Legea mozaică n-a fost 
dată dintru început ca un calup de legi pe care 
poporul, în mod spontan, a aflat că trebuie să le 
respecţe, ci ea a fost dată treptat, în cursul celor 40 
de ani ai călătoriei prin pustiul Sinai, în funcţie de 
context şi de necesitățile poporului, acest din urmă 
fapt trebuind a fi reliefat: Legea nu a apărut din vreo 
dorinţă a lui Dumnezeu sau a lui Moise de a subjuga 
poporul, de a dovedi cine e mai puternic, ci ea a apărut, 
iniţial, ca răspuns la nevoile spirituale ale poporului 
evreu, care avea nevoie de îndrumare spirituală prin 
labirintul de culturi, zeități şi spiritualități ale popoarelor 
cu care a intrat în contact, scopul Legii fiind aşadar 
reglementarea vieţii poporului evreu la toate nivelurile 
şi având un singur țel final: pregătirea unui popor care 
să menţină ideea mesianităţii curată şi din sânul căruia 
să iasă Mântuitorul. Spre exemplu, după eliberarea 
din Egipt se reglementează sărbătoarea Paştilor (Ieşirea 
3, 14-20), se reglementează situația celor întâi născuți 
(Ieşirea, cap 12). Probabil începutul oficial (dacă se 
poate zice aşa) al Legii îl constituie darea Decalogului 
(Ieşirea, cap. 20). De abia după aceasta urmează 
instituirea preoţiei, a cultului şi toate celelalte legi: 
ritualurile de curăţire, sabatul, distincția animalelor 
curate şi necurate etc. 

Însă trebuie să avem în vedere un aspect de o 
importanță deosebită: evreii fac distincţie între Jora 
propriu-zisă şi Tora Moşeh. Aceasta din urmă 
reprezintă strict ceea ce Dumnezeu a revelat poporului 
evreu prin Moise, fără nici un adaos. Însă înţelepţi 
iudei au dezvoltat şi o lege orală în paralel, prin 
interpretarea, aprofundarea şi dezvoltarea celor scrise 
de Moise, iudeii având o concepţie foarte diferită față 
de creştinii de azi cu privire la Lege: După înfelepții 
Talmudului, care au făcut din ea principiul 
iudaismului, legea orală, transmisă de la învăţător 
la discipol, i-a fost comunicată de Dumnezeu lui 
Moise pe Muntele Sinai in acelaşi timp cu legea scrisă, 
Înţelepții se bazau pe interpretarea versetului din Ex. 
24, 12: “Domnul a zis către Moise: «Suie-te la Mine 
pe munte, că am să-ți dau nişte table de piatră, Tora 
şi Poruncile pe care le-am scris pentru învățătura 
lor»”. Rabi Simon ben Lakiş spune: “Acest verset 
trebuie înțeles astfel: «tablele de piatră» se referă la 
cele Zece Porunci, « Tora», la Pentateuh, « Poruncile», 
la Mişna , «pe care le-am scris», la Profeţi şi la 
Hagiografe, iar «pentru învățătura lor», la Ghemara, 
care au fost toate primite de Moise pe Muntele Sinai" 
(Ber. 5a). Termenul Tora desemna iniţial Pentateuhul, 
fiind extins ulterior la toată legea: scrisă şi orală 
[7]. 

Deşi într-o primă etapă a fost interzisă scrierea 
acestor legi cu caracter oral pentru a păstra deosebirea 
de Tora Moşeh, totuşi, din cauza volumului şi a 
contextului istoric (mare parte din Lege era în pericol 
să se piardă), a fost transpusă în scris, dând naştere 
Mişnei, Talmudului şi altor scrieri. Se poate observa 
că, o dată cu trecerea timpului, legea omenească a 
ajuns să aibă prioritate față de Legea dată de 
Dumnezeu, precum susțineau chiar unii că unui 
cuvânt al Pentateuhului se pot da 70 de interpretări 
de sensuri diferite, iar doar pe lângă observarea 
Decalogului se formează alte 248 de porunci 
obligatorii a fi îndeplinite şi 365 de oprelişti [8]. 

În perioada Mântuitorului, aceşti învăţaţi care 
interpretau Tora au constituit ținta mustrărilor 
Mântuitorului şi nu Legea în sine, pe care nu a 
reformat-o, ci doar a îmbunătăţit-o. Se impune, 
aşadar, o distincție între cele două aspecte ale 7orei: 
cel divin, revelat, care a avut un anumit rol amintit 
mai sus, pe care l-a dus la îndeplinire şi care a fost 
completată sau desăvârşită de Mântuitorul, iar pe de 
altă parte este tradiția iudaică, Legea creată de oameni, 
condamnată cu severitate de Mântuitorul Hristos. 
Acestora Mântuitorul le zice, când ucenicii erau acuzaţi 

' Enciclopedia ludaismului, Ed. Haseter, Bucureşti, 2000, 
p. 194, 
* Jerom. Dr. Modest Zamfir, op. cit, p. 95, 











că nu se spală pe mâini, că ei lasă porunca lui 
Dumnezeu ȘI țin datina bătrânilor (Matei 15, 3); Şi 
tot în acelaşi context, făcând un rechizitoriu fariseilor, 
numeşte invăţătura lor plantă pe care n-a sădit-o 
Tatăl şi care se va smulge (Matei 15, 13). În episodul 
acesta, cu spălarea mâinilor, nu era vorba de o simplă 
spălare din motive de igienă, ci era un ritual ce avea 
corespondent în spălările levitice prevăzute în Vechiul 
Testameni, ritual care consta 'în spălarea mâinilor 
până la col şi chiar în îmbăieri sumare (9). Răspunsul 
Mântuitorului vine prompt: Nu ce intră în gură spurcă 
pe om, Ci ceea ce iese din gură, aceea spurcă pe om 
(Matei 15, 11), adică, altfel spus, nu păcătuiesc cei 
care nu respectă legea bătrânilor, ci cei care calcă 
Legea dată de Dumnezeu. 

In locul similar de la Marcu, cap. 7, este o 
remarcă foarte interesantă. Textul grecesc face 
referire la koinos, ce înseamnă şi normal, profan, 
dar şi necurat din punct de vedere ritual, de aceea în 
versiunea britanică chiar se traduce prin defiled, adică 
cu mâinile spurcate, nu nespălate. Asemenea şi despre 
spălarea vaselor şi altor obiecte din casă, care, din 
rațiuni igienice, au ajuns poiunci rituale care înlocuiau 
cuvântul lui Dumnezeu, de a fi curați pe dinlăuntru, 
adică sufleteşte în primul rând. 

Tot în acelaşi context, Mântuitorul face referință 

la o altă datină omenească prin care evreii înlocuiau 
Legea dată de Dumnezeu, şi anume folosirea templului 
ca scuză de a nu ajuta pe părinți sau pe aproapele. EI 
face chiar o paralelă în acest sens între cuvântul lor 
şi cuvântul lui Dumnezeu: Căci Dumnezeu a zis: 
Cinsteşte pe tatăl tău şi pe mama ta, iar cine va 
blestema pe tată sau pe mamă, cu moarie să se 
sfârșească. Voi însă spuneți: Cel care va zice tatălui 
său sau mamei sale: Cu ce te-aş fi pulut ajuta este 
dăruit lui Dumnezeu. Şi concluzionează: Acela nu 
va cinsti pe tatăl său sau pe mama sa, Şi ați desființat 
cuvântul lui Dumnezeu pentru datina voastră (Matei 
15, 4-6). 
În acest context le vorbeşte învăţătorilor de 
Lege despre formalismul lor. La Matei, cap. 23, le 
spune că leagă sarcini grele şi cu anevoie de purtat 
(v. 4) şi în locul asemănător de la Luca 11, 46 spune 
că nici un deget nu se apropie de ele, ci doar le 
formulează pentru ca alții să le poarte. Grăitoare în 
acest sens este existența unei limite de deplasare, 
fehum, care nu îngăduia o deplasare mai mare decât 
până la sinagogă [10]. Aceleaşi gânduri (de a fi 
lăudaţi de oameni). îi fac zeloşi în a da zeciuială din 
izmă, mărar şi chimen, zeciuială neprevăzută de 
Lege; fac aceasta pentru a suplini încălcarea unor 
porunci mai mari, care preconizau dreptatea, mila şi 
fidelitatea [11]. Trebuie notat că plantele amintite de 
Mântuitorul: idyosmon, anithon şi kyminon, deşi nu 
rele în sine, simbolizează superficialitarea, fiind toate 
aromate cu rol de a da aparența frumosului (în miros, 
gust sau decorație), fără a schimba în esenţă ceva. 

Se poate desprinde, în linii mari, atitudinea 
Mântuitorului față de o parte a Torei, cea creată de 
oameni, care tindea să înlocuiască cuvântul lui 
Dumnezeu cu cuvântul bătrânilor şi al învăţaţilor, EI 
condamnă formalismul, superficialitatea şi înlocuirea 
cuvântului lui Dumnezeu cu cel al raţiunii umane. 





după cum am arătat, a 


Mântuitorul Hristos, | 
at Legea Vechiului Testament ca o Lege dăruită 

de Dumnezeu, recunoscându-i de multe ori autoritatea 
şi importanţa pentru progresul spiritual al credincioşilor, 
Mai ales în Evanghelia de la Matei de nenumărate ori 
se face referire la actele pe care le-a făcut Mântuitorul 
şi în care s-au îndeplinit profeţii, încât N. Neaga afirmă 
chiar că biografia Mântuitorului se face nu numai după 
modelul Evangheliştilor, ci şi după acea minunată 
schiţă trasată de Duhul, care a grăi! prin profeți. Toată 
descoperirea cea din urmă este cuprinsă în Legea cea 
dintâi [12]. Încă din capitolul al treilea al Evangheliei 
de la Matei vedem că încă de la începutul ei activitatea 
publică a Mântuitorului este marcată de împlinirea 
profețiilor. În versetul 15 îi spune Sfântului loan că 
trebuie să se plinească toată dreptatea. Cuvântul folosit 
de Scriptură aici este plirosai, de la pliro, care 
înseamnă „a îndeplini, a umple”, dar şi „a perfecționa, 
a desăvârși”. Acelaşi verb este folosit şi în celebrul 
verset de la Marei 5, 17: Să nu socotiți că am venit să 
stric Legea sau Proorocii; n-am venit să stric, ci să 
plinesc. Simion Todoran remarcă faptul că din acest 
verset deducem ce înseamnă împlinirea la Sf. 
Evanghelist Matei şi anume: nimic din Lege n-a fost 
schimbat şi totuşi totul este reformulat în funcţie de o 
regulă de interpretare majoră: prioritatea celor două 
porunci ale iubirii. A împlini înseamnă continuitate şi 
ruptură, prelungire şi decalaj; noțiunile sunt dialectice 
[13]. În Evanghelia de la Matei avem cel puţin 10 
proorocii împlinite; primele patru sunt din perioada 
copilăriei Mântuitorului, însă de remarcat este faptul 
că verbul pliro stă acum la pasiv aorist: pliroti — ca să 
se îndeplinească, s-a împlinit. Pe baza acestor profeţii 
se poate face o tipologie foarte interesantă Moise- 
Hristos. Mântuitorul a îndeplinit şi slujirea profetică pe 
lângă demnitatea arhierească şi cea împărătească. 
Chiar una dintre proorociile mesianice din 
Deuteronom, cap. 15, face o referire clară la Proorocul 
— care va fi asemenea lui Moise, dar mai mare ca el. În 
seria numeroaselor profeții mesianice din Pentateuh, 
în Deuteronom găsim una dintre cele mai cunoscute 
atribuite lui Moise, rostită în cadrul unei cuvântări mai 
largi de avertizare a israeliților asupra pericolului religios 
pe care îl reprezentau popoarele idolatre. Textul 
profeţiei este următorul: Prooroc din mijlocul tău şi 
din fraţii tăi, ca şi mine, îți va ridica Domnul 
Dumnezeul tău: pe Acela să-L ascultați (Deuteronomul 
18, 15). După cum am precizat, Moise se adresa 
poporului care va intra în contact cu multe alte popoare 
păgâne, el trebuind să se individualizeze, să-şi păstreze 
credința. „„Nabi” (de la a comunica o ştire) era un 
vestitor al voii divine, diferit de profeţii popoarelor şi 
zeilor lor. În cazul de faţă, însă, Moise nu face aluzie 
la profeți în general, pentru că foloseşte substantivul 
nabi la singular [14], ci el se referă la Unul singur, un 
profet al Domnului care excelează prin grandoarea lui, 
căci altcumva nu era necesară prevestirea solemnă a 
Lui şi compararea cu marele Moise [15]. Faptul că va 
fi „ridicat de Dumnezeu” întăreşte cele spuse, iar faptul 
că va fi din frații lor israeliți subliniază şi firea 
omenească a lui Hristos. Evreii au considerat că acel 
profet de care vorbea Moise ar fi fost Iosua, sau 
leremia, sau alţii, dar nici unul dintre ei nu a împlinit 
cuvintele lui Moise, de aceea ei se aflau chiar în timpul 
Mântuitorului în aşteptare, memorabile fiind cuvintele 
adresate de farisei Sfântului loan Botezătorul: 7u eşti 
Proorocul? (loan |, 21). Pentru a ne feri şi pe noi, 
creştinii, de astfel de tâlcuiri eronate şi pentru a putea 
şi noi Pe Acela să-L ascultăm, cum zice şi St. Chiril al 
Alexandriei, nu vom urma lălcuitorilor de semne (...), 
ci luând conducător în toate pe Hristos, Cel Care S-a 
făcut pentru noi prooroc şi om ca noi, de la El vom 
primi cunoştinţa celor trebuincioase şi lângă EL vom 
rămâne, aruncând departe de noi proorociile 
mincinoase ale dracilor şi disprețuindu-le, 





'2 Pr, Prof. Nicolae Neaga, op. cil, , p. 32. 

Pr, Lect, Simion Todoran, „lisus şi Vechiul Testament”, 
în Credința Ortodoxă, an |, nr. 2/1996, p. 90. 

'4 Pr, Prof. Petre Semen, op. cit, p. 143. 

'*Pr. Prof. Dr. Nicolae Neaga., op. cit, p.46. 

Contextul naşterii lui Moise nu poate să nu fie 
asemănat cu cel al naşterii cu trupul a Mântuitorului: 
ura lui Irod determină fuga în Egipt şi uciderea atâtor 
prunci evreiești, dar aduce aminte şi de aruncarea 
pruncilor evreilor în apa Nilului (Ieşirea |, 22). De 
asemenea, vedem aproape aceeași poruncă dată de 
Dumnezeu lui Moise: După atât de multe zile a muri 
regele Egiptului care prigonise pe Moise, şi Domnul 
a grăit aceasta lui Moise în pământul Madian: 
“Scoală şi- întoarce-te în Egipt, că au murit toți cei 
ce căutau sufletul tău!” (Ieşirea 4, 19), dar şi lui 
Iosif: Scoală-te, ia Pruncul şi pe Mama Lui şi mergi 
în pământul lui Israel, căci au murit cei ce căutau să 
ia sufletul Pruncului (Matei 2, 20). Precum se 
observă, acest ansamblu de asemănări este destul de 
sugestiv şi arată că istoria lui Moise poate fi 
considerată efectiv o prefigurare a copilăriei lui Iisus 
[16]. Plecarea din Egipt şi Botezul au fost văzute de 
unii ca o retrăire a istoriei poporului Israel în viața 
Mântuitorului [17]. i 

Dacă aceste etape ar putea fi contestate totuşi, 
ca fiind doar rezultatul contextului istoric asemănător, 
evidenţa evenimentelor şi faptelor din timpul maturității 
lui lisus nu pot fi contestate. 

Încă din primele momente ale activității Sale 
publice, Mântuitorul afirmă deschis faptul că n-a venit 
să strice Legea: N-am venit să stric Legea sau 
proorocii; n-am venit să stric, ci să plinesc (Matei 5, 
17). Însă Mântuitorul dă un sens adânc cuvintelor 
ce urmează: Adevărat zic vouă: Înainte de a trece 
cerul sau pământul, o iotă sau o cirtă din Lege nu va 
trece până ce se vor face toate (Matei 5, 18) [18]. În 
sens literal, Mântuitorul arată faptul că Legea are o 
valoare incontestabilă, poruncile de bază fiind iubirea 
lui Dumnezeu și a aproapelui. Însă într-un sens 
secundar, se poate înțelege şi faptul că Mântuitorul 
îndeplineşte toată Legea mozaică până ce se vor face 
toate, iar în viziunea Sfinţilor Părinţi Învierea 
Mântuitorului apare ca o nouă creație, după cum spune 
şi una dintre cântările Canonului pascal: Acum toate 
s-au umplut de lumină, şi cerul şi pământul şi cele 
dedesup!. Legea are ca valoare de bază veşnică iubirea, 
ca reflexie a iubirii intratreimice revărsate şi spre 
oameni, iar partea de ritual, de jertfă care anticipa 
Jerfta cea adevărată, avea doar un rol pedagogic, de 
conştientizare a stării de păcat etc, dar nu avea putere 
mântuitoare. 

lisus a împlinit Legea şi profeţii, îndeplinind şi 
toate preceptele iudaice referitoare la viaţa religioasă 
a poporului evreu. Se prezintă încă de mic la Templul 
din lerusalim, inclusiv la tăierea-împrejur. El chiar 
numeşte Templul Casa Tatălui Meu (loan 2, 16) şi |- 
a frecventat încă din copilărie (Luca, cap. 2). Râvna 
pentru Templu chiar îl determină să pună mâna pe 
bici şi să-i izgonească pe neguțătorii care îşi făcuseră 
sediu acolo, vânzând materiale pentru jertfă şi 
transformând astfel ritualul într-o afacere (Matei, cap. 
21). 

Se poate vedea aşadar din faptele Mântuitorului 
că nu a condamnat Legea niciodată, nu a desfiinţat- 
O, ci doar a spiritualizat-o. 


(Va urma) 


Caesar ARONET 
(student la Facultatea de Teologie Ortodoxă 
„Dumitru Stăniloae” din laşi) 


'*Pr, Lect, Simion Todoran, loc. cit, 

" Ibidem. 

': Iota este litera grecească corespunzătoare literei 
iod, cea mai mică din alfabetul ebraic; termenul cirtă, 
rin care este tradus grecescul keraia. este folosit de 
Mântuitorul pentru a desemna accentele şi vocalele 
limbii ebraice. Este cunoscută însemnătatea unei litere 
şi chiar a semnelor diacritice la stabilirea sensului 
unui cuvânt în limba ebraică (lerom. Modest Zamfir, 
op. cit, p.97). . 

FILMUL «AGORA» 
DE ALEJANDRO AMENĂBAR: 
O IMPOSTURĂ ISTORICĂ 
DE PROPORTII 


De la începuturile cinematografului, numărul filmelor explicit 
antireligioase l-a prevalat cu mult pe cel al specialiştilor dispuşi să le amendeze, 
Situaţia nu s-a schimbat nici azi, cu toate că steagurile politice sub care defilează 
marile industrii de film nu mai arborează zvastica ori secera şi ciocanul. Pe de 
altă parte, frica de a €i acuzată de “spirit inchizitorial” şi bigotism (?!) determină 
critica la o extremă reticență în demascarea instigărilor la ură şi discriminare 
religioasă, ori a gogonatelor imposturi istorice (precum cea a lui James Cameron 
din “Mormântul pierdut al lui lisus”, sau în ecranizările după Daniel Brown). 

Unul dintre cineaştii nefast consacraţi în această opţiune este spaniolul 
Alejandro Amenâbar, autorul răsunătorului Mar adentro/ “Marea dinlăuntru” 
(2004), o tulburătoare şi subtilă pledoarie pentru eutanasie, îmbrăcată în ambalajul 
unei drame psihologice complexe şi seducătoare, laureată cu cele mai prestigioase 
premii. a 

Dar iată că multioscarizatul cineast nu se mulţumeşte cu postura 
(avantajoasă) de liber-cugetător, militant pentru drepturile omului, ci o îmbrățişează 
făţiş pe aceea de luptător angajat împotriva credinței în general, a creştinismului 
în special, dar mai ales a adevărului istoric şi a... bunului simţ scenaristic. 
Oscarurile obținute i-au permis să se angajeze, împreună cu co-scenaristul Mateo 
Gil şi cu producătorii Fernando Bovaira şi Alvaro Augustin, în aventura unei 
superproducţii istorice costisitoare (50 mil. euro), Agora, o descindere în labirintul 
de conflicte politice şi religioase ale Alexandriei elenistice (secolul IV d. H.). 
Perspectiva virulent anticreştină abordată este probabil cea care le-a dat 
realizatorilor speranța că... “investiția va fi recuperată”! Numai că ambiția a 
surclasat cu mult competențele în domeniu şi cheful de documentare ale echipei 
artistice, convinsă probabil (de un Cameron, de un Daniel Brown şi de alţii) că 
orice impostură istorică, dacă e politic-corectă, e salutată de spectatori şi de 
industria filmului. Dar nu e tocmai aşa, mai ales când tendenţiozitatea imposturii 
se bate cap în cap cu pretenţiile elucubrante, ridicole şi contradictorii ale 
realizatorilor. Încercați să vizualizaţi, în termeni hollywoodieni, subiectul filmului 
din prezentarea făcută chiar de Amenâbar: “Agora este povestea unei femei, a 
unui oraş, a unei civilizaţii şi a unei planete. Agora este o planetă pe care 
trebuie să locuim împreună. Am căutat să punem în evidenţă realitatea umană 
în contextul tuturor speciilor de pe Pământ, iar Pământul în context cu Universul, 
oamenii, care sunt ca nişte furnici pe Pământ, iar Pământul ca o minge între 
multe alte stele”. Da, filmul este o cacealma, pentru că piesele-cheie care-i lipsesc 
sunt focala (sau perspectiva) şi subiectul. 

Stabilirea subiectului poate fi ea însăşi subiectul unei hermentutici: filmul 
este despre o fecioară savantă, filozoafă neoplatoniciană, Hypatia din Școala 
Alexandrină a Egiptului (personaj real, interpretat în film de actrița Rachel Weisz), 
şi despre concurența a doi elevi ai acesteia la mâna ei; despre cum Hypatia 
renunță atât la iubirea ambiţiosului aristocrat Orestes (alt personaj real), pentru a 
se dedica studiului mişcării planetelor, cât şi la oferta celuilalt pretendent de a se 
converti de conivenţă la creştinism; despre Biblioteca Alexandrină în sine şi despre 
una din incendieriile acesteia (la sfârşitul secolului 1V), atribuită unor fanatici 
creştini; despre luptele dintre “hoardele” de creştini, iudei şi romani (aşa cum 
numai un împătimit al MTV-ului, care nu a citit niciodată o carte de istorie 
antică, și le-ar imagina); despre lapidarea Hypatiei de către o altă “hoardă” de 
creştini (fapt consemnat, se pare, de doi istorici ai epocii, Socrate Scolasticul şi 
Eunapius de Sardis), dar şi despre veşnicul conflict dintre ştiinţele liberale, care 
înnobilează şi mântuie, şi religiile înrobitoare şi obscurantiste. Că filmul este un 

Să fim bine înţeleşi: o oarecare distanțare de veridicitatea istorică nu e 
neapărat un păcat; inadvertenţe istorice se găsesc în multe opere-reper ale literaturii 
universale şi filmului. Mari creatori (de la Shakespeare la Tarkovski) îşi permit 
să “*modeleze” detalii ale istoriei în favoarea ideii dramatice, fără a compromite 
evenimentul evocat. În termeni juridici, o fac cu “bună credință”. Reaua credință 
apare când, mizând pe ignoranța sau neatenţia auditoriului, detaliile sunt modificate 
pentru a impune intenţionat un sens străin, chiar opus celui al evenimentului 
evocat. În semiotică se numeşte “deturnare semantică”, iar în termeni juridici: 
rapt, calomnie, impostură. 

Filmul a fost amendat pentru anticreştinism până şi de cronicarii cel mai 
puțin interesaţi de credință; recursul la creştinofobie e cu atât mai evident cu cât 
filmul e mai lipsit de structură şi logică scenaristică. Povestea se răsfiră între 
planuri narative şi teme multiple, pe care nici regizorul, nici co-scenaristul nu le 
mai țin sub control: tema fecioarei dedicate virtuţilor, înțelepciunii şi ştiinţei — 
motiv antic grecesc, exaltat mai târziu de renascentişti şi romantici; tema Bibliotecii 
— fără apanajul mistic borgesian, ci ca simplu (şi ipocrit) stindard al ataşamentului 
pentru erudiție (dacă ar fi fost real, filmul n-ar fi arătat astfel!); şi tema “cternului” 
conflict dintre progresism şi obscurantism — primul, ataşat prin definiție 
partizanilor lui Euclid, iar cel de-al doilea, discipolilor lui Hristos şi ai oricărei 
teofanii. 

Este uimitor cum regizorul atribuie Veacului de Aur al creştinismului, 
care a dat marea Şcoală Patristică Alexandrină şi despre care a curs atâta cerneală, 
clişeele Inchiziției, războaielor religioase medievale ori Conquistei spaniole, ba 
chiar obsedantelor decenii totalitare!!! În viziunea sa egalizatoare, creştinismul, 
după trei veacuri de mucenicie şi catacombe, s-ar fi adoptat în masă, asemeni 
carnetului de partid, din oportunism (“Trebuie să fii de partea puterii”, sugerează 
fostul sclav al Hypatiei, Davus, convertit de curiozitate la creştinism şi ajuns 
peste noapte episcop), martiriul nu ar fi decât joc fachiric (ne arată predicatorul 
Ammonius, ce ţopăie ca un derviş prin jăratec, instigă la ură, acoperindu-se 
viclean cu citate evanghelice, şi se laudă că Dumnezeu îi vorbeşte tot timpul), 
iar omiliile, o sforăitoare poliloghie de partid. Gesturile şi facies-urile grupurilor 
de creştini amintesc de cele ale papuaşilor dintr-un ritual orgiastic ori, în cel mai 
bun caz, de ale suporterilor la un meci de fotbal. Culmea “subtilităţii” regizorale 
e atinsă când momentul prohodirii unui episcop — personaj episodic, neutru în 
film — este acompaniat sonor de un apăsător bâzâit de muşte (procedeu deloc 
original, de altfel)... Alături de atâta ură, obtuzitate şi ignoranță, orice elogiu al 
Palas-Athenei îşi deconspiră singur duplicitatea, lovit chiar de paloşul, intolerant 
la ipocrizie, al olimpienei fecioare! 

Elena DULGHERU 
(Text preluat de pe blogul autoarei) 

A! ErastCĂLINESCU 


Amărâta joacă a veveriţei... 


O veveniță închisă într-o cuşcă rotundă, care se învârteşte pe un ax atunci când veverița 
aleargă pe gratii ca pe o bandă rulantă. Lumea o priveşte şi exclamă: "Ce frumos se joacă 
veverița! A 9 distracţie care se oferea pe vremuri, prin târgurile americane. 

Joaca bietei ființe însă, era o căutare: căutarea unei soluții de ieşire din cușcă. Cam 
aşa ca şi căutănle mele. lar admiratorii mei erau cei care exclamau: “Ce noroc pe el că a ajuns 
acolo!”... Dar să trecem la subiect. 

Îmi spusese cineva că o companie de “depanneuri” (băcănii deschise peste orele 
celorlalte prăvălii) caută gestionari, indiferent de pregătire, dar să aibă statutul de “rezidenți” 
în Canada. Şi cum eu nu eram încă, i-am pasat ideea lui Stan, un “fost director” prin comerțul 
exterior din RSR, cu gândul de a lucra şi eu cu el, ca asociat. Era un tip negricios, solid şi 
păros până pe limbă, care plecase "în interes de serviciu” și care cam mirosea a “epoleţi 
albaştri” de securist. Împreună cu el, eram invitat adesea în casa lui Anton, despre care voi 
afla mult mai târziu că “băieții” de la consulatul RSR, îl salutau cu "Să trăiţi!” şi care, în 
particular, era om de afaceri, ceea ce nu-l impiedica să-şi exercite misiunea de trăgător de 
limbă pentru refugiații politici. La Bucureşti, lucrase şi el în comerțul exterior comunist, ca şi 
amicul Stan. 

Peste câtva timp am aflat însă că Stan luase singur o prăvălie, că lucra câte 16 ore pe 
Zi şi că nu mai putea, aşa că ceruse ajutor de la nevasta lui Anton, ca să se mai poată odihni 
Şi el. Deci Stan imi furase ideea şi lucra acum fără mine. Câştigul meu cel mare a fost, însă, 
că Dumnezeu m-a ferit de o asemenea tovărăşie... 

Aşa l-am cunoscut pe Stan. Dar nici cu Anton n-a fost să fie altfel. 

Era o iamă grea, canadiană. Ajutorul social era cam slăbuţ şi nu găsisem nimic de 
lucru, în completare, nici măcar pe la prăvălii. Îmi zice unul: "Măi, să ştii că unii bătrâni 
neputincioşi caută un plimbător pentru câinii lor, pe vremea asta. Pune şi tu nişte afişe!” Zis 
şi făcut! Afişele mele, în franțuzeşte şi în englezeşte, au apărut pe copacii unui părculeţ al 
câinilor. Dar timpul trecea şi mă temeam că se îndulceşte vremea şi scap şi “munca” asta, 
care se plătea cu câte 10 dolani pe oră! . 

Dar, tocmai când incepusem să pierd once speranţă, mă trezesc cu un telefon de la o 
doamnă, care mai întâi işi laudă potaia, de ziceai că vrea s-o vândă, apoi mă întreabă dacă 
sunt un iubitor de câini, căci pentru dânsa Rex al este tot ce are mai drag pe lume! ŞI cum 
pricepeam deja un pic de marketing, i-am spus şi eu că sunt un prieten al câinilor şi că, până 
să ajung în Canada, am avut mereu câte un căţel (ceea ce n-a fost chiar o minciună) şi că va 
fi foarte mulțumită de serviciile mele. Dar probabil că asigurănle mele au declanşat o schimbare 
a tonului plângăreţ al babei într-un ton aspru de boss şi mi-a spus că afacerea noastră poate 
fi realizată numai dacă Îi voi aduce o recomandare de la un om de încredere, ca nu cumva să 
rămână fără odorul ei. 

Şi cum nu cunoşteam alt om mai de încredere decât pe Anton, m-am prezentat la e! şi i- 
am cerut să mă ajute. “Prietenul” meu m-a rugat însă să nu mă supăr, căci multe s-ar putea 
întâmpla cu numitul Rex, de exemplu s-o ia la goană, îndrăgostit, după vreo cățea, fapt care i- 
ar putea dăuna prestigiului său de om de afaceri, aşa că nu-mi poate da 
recomandarea. Concluzia mea a fost că eu, venit de ACOLO cu un doctorat în ştiinţe, nu 
prezentam AICI nici măcar atâta încredere cât să plimb un câine... 

Aceasta mi-a fost incă o lecţie de viață pentru credulitatea mea, pentru încrederea mea 
în oameni şi mai ales în unii români dubioşi. 

Şi tot alergând cu tenacitate pe zăbrelele cuştii, aşa ca veverița, am aflat un inginer de 
prin Timişoara, o altă figură, care spunea că îi e atât de dor de nevastă-sa că abia aşteaptă s- 
o întâlnească şi ... să-i tragă o mamă de bătaie! În paranteză spus, greu mai găseai vreun 
imigrant întreg la cap; ori că numai din ăştia au venit, ori că stresul de aici i-a scrântit!.., 


Inginerul meu s-a învoit şi am “luat” impreună o prăvălie. O mie pe lună nu era deloc rău. 
Încă nu văzusem atâția bani la un loc! Deşi era muncă multă şi lucram totdeauna singur în 
prăvălie: o tură inginerul, una eu. Necazul era că peste drum era o şcoală şi în pauza mare o 
bandă de golani Își făceau practica de viitori hoţi în băcănia mea. Tehnica era următoarea: 
unul, mai prietenos, ştiind că eu nu pot părăsi casa, venea la tejghea şi “negocia” ceva cu 
mine, de exemplu să-i vând 1-2 țigări dintr-un pachet, ceea ce n-aveam voie să comit. În acest 
timp, ceilalți operau printre rafturi şi îşi umpleau buzunarele cu ciocolate şi bomboane. Apoi, 
ieşiţi afară, pe trotuar, îmi arătau prin vitrină ce au furat şi işi băteau joc de mine. Dar ... clientul 
nostru — stăpânul nostru! N-aveam cum să nu-i primesc înăuntru... Eram, spionaţi mereu de 
“câinii” de la compania de dughene Îşi opreau mașina peste drum şi supraveghiau, cu binoclul, 
ce se întâmplă în prăvălie. De exemplu, nu aveam voie să stăm de vorbă cu cineva carenua 
venit să cumpere. Un tertip practicat de aceştia era şi acela de a trimite pe câte unul care ne 
cerea țigări pe datorie sau să-i imprumutăm zece dolari. Periodic şi inopinat, se prezenta câte 
o echipă de la o firmă angajată de ei, să facă inventarul, dar așa, ca să constate cât mai multe 
lipsuri, care ne erau imputate nouă şi, În plus, compania mai primea, pentru pagubă, şi bani 
de la asigurări 

Pentru mine nu era deloc uşor, pentru că lucram de la prânz până la miezul nopții, apoi 
trebuia să merg pe jos (căci autobuzele nu mal circulau) cu săculețul cu încasări și să-l 
depun În tomberonul unei anume bănci. Asta imi amintește de o noapte când mi s-a telefonat 
să vin urgent la un spital, căci unchiul meu e într-o stare gravă. Avea 81 de ani, venise cu 
trenul din SUA şi suferise un infarct, într-o gară din Montreal, Nu mai erau paturi libere şi I-am 
găsit pe o targă cu roți, În culoarul spitalului, ancorat la perfuzii şi mascat cu oxigenul pe faţă, 
că abia l-am recunoscut! Era pe la două noaptea şi eram cu săculețul preţios la mine, Unchiul 
m-a recunoscut și a Ințeles situaţia, aşa că m-am grăbit să mărşăluiesc vreo oră până la 
banca cu pricina. Căci, dacă banii nu apăreau dimineaţa in evidențele bâncii, patronii erau în 
stare să-mi trimită poliția, să mă întrebe de sănătate. Cind am ajuns la bancă, săculețul 

nicăieri! În zăpăceala, emoția şi oboseala mea, îl uitasem Ia spital, Haide înapoi, băiete!.. 
Unchiul dormea dus, cu săculețul meu la picioare... Infirmiera, cu degetul la buze, îmi spuse 
să nu-l deranjez, căci e mai bine... 

Toate aceste şicane şi Imprejurări ne-au făcut să abandonăm afacerea noastră, 
bineînțeles nu fără a ni se reține lipsurile reale şi virtuale din inventar. aşa, ca să simțim 
despărțirea... 

Nu departe de mine, ochisem o poartă sculptată ca prin Ardeal, pe care scna ungureşte. 
Işten Hozolt, adică "Doamne Ajută”. Era o prăvălie modestă, ai cărei pereți erau acopenţi de 
vechi rafturi, ticsite de pungi cu ceaiuri medicinale, făinuri, fructe uscate, pomezi şi tincturi, 
toate “bio”, cum s-ar spune azi, dar cine ştie de când... Acolo l-am cunoscut pe domnul lanoş, 
o persoană În vârstă, cu alură europeană — un detaliu reconfortabil pentru mine —, cu preocupări 
intelectuale şi ... comerciale. Ne înțelegeam în germană, întrucât dumnealui fusese, ani de-a 
rândul, diplomat la ambasada Ungariei din Viena. Soția lui era o “rusoaică albă” (adică nu 
roşie), dintr-o familie de bogătaşi fugiți prin 1917 din calea tăvălugului bolşevic. O doamnă 
energică, intransigentă şi posesivă — însuşiri care făceau ca în casă să cânte găina. 

lanoş-Baci m-a simpatizat de la început şi, ca să-mi demonstreze că aici, dacă ai unpic 
de cap, nu poți muri de foame (decât dacă faci greva foamăi, dar ... n-ai pentru ce!), mi-a 
povestit cum a prostit lumea scriind o carte despre grafologie, domeniu despre care n-avea 
habar. Carte care s-a vândut foarte bine... : 

Acum, preocuparea sa principală se putea rezuma în patru litere: IFIC. Ceva cam 
nebulos pentru mine, şi poate şi pentru el, căci era vorba de International Food Information 
Council. El se ocupa cu elaborarea unor simboluri care să exprime componentele de tot felul 
ale alimentelor şi care, apoi, urmau să fie înscrise, obligatoriu, pe ambalaje, în scopul 
informării consumatorilor. Acţiunea era finanțată de către societatea “Rotary”, despre care 
urma să aflu, cu mult mai târziu, ce hram poartă. Eu ii puteam fi util, având oarecari cunoştinţe 
în industria alimentară, aşa că mă plătea săptămânal cu o sumă modică, dar care îmi acoperea 
cheltuiala pentru hrană. lanoş-Baci era simpatic şi sfătos, Îmi mai dădea de lucru şi acasă, ba 
mă mai lua cu el şi prin câte un sfârşit de săptămână, pe la o pădure, unde avea unteren pe 
care mai era câte ceva de făcut. Din păcate, însă, treaba n-a funcționat decât vreo trei luni, şi 
anume până ce rusoaica a aflat că mă plăteşte, aşa că am alunecat şi de pe schema lui lanoş- 
Baci... 

Şi astfel, m-am întors la mesenia de vânzător, care nu pot zice că îmi displăcea, pentru 
că veneam în contact cu oamenii, le cunoşteam mentalitatea şi năravunle, iar uneori reuşeam 
să leg chiar şi câte o relație. Adică, nu mă mai simțeam atât de izolat de societatea în care 
trebuia să mă integrez. . 

De astă-dată boss-ul meu era un tânăr evreu din Maroc, care nu-şi cam afla loc în 
comunitatea sa şi pe care îl chinuia cumplit un psoriazis. Uneori, mă mai ajuta “la tejghea” şi 
soră-sa, o fată de o frumuseţe rară, pe care o aducea la muncă şi o ducea acasă un brunet 
atletic, la volanul unui Mercedes negru. Era comunicativă şi imi mai povestea de-ale lor, de 
prin Maroc, de unde plecaseră de teama accentuării antisemitismului localnicilor. Îi plăceau 
fructele şi când o dăscăleam să nu le mănânce nespălate, îmi răspundea cu un aer nostalgic 
că în Maroc soarele este cel care dezinfectează, cu razele sale, toate cele... 

Într-o zi, m-am pomenit cu un nou ajutor, un tânăr evreu care tocmai venise ca refugiat 
politic din Israel. Căci nu vroia să fie înrolat în armată şi să meargă la război. Vroia să-şi 
trăiască viața, nu să moară! Era venit de două zile, iar comunitatea evreiască din Montrâal nu 
I-a tratat ca pe un dezertor, ci i-a sănt imediat în ajutor, cu locuință şi job. Un exemplu de 
solidantate națională, care ar trebui să le dea de gândit altora, care pun pe primul plan 
apartenenţa politică... 

Lucram opt ore şi treaba mergea destul de bine. Îmi făcusem chiar şi prieteni printre 
cumpărători, cu care făceam schimb de păreri şi de cărţi. Dar toate au un sfârşit... Într-o 
noapte cu un viscol cumplit, lucram singur. Şeful mă sunase să ascund "banii mari”. Îmi 
ziceam că are el vreo socoteală... Treaba lui! "Experiența canadiană” mă învățase să nu pun 
întrebări. Nu erau mulţi; vreo 400. Cu viscolul, nu ne călcaseră pragul prea mulți. Nu venise 
nici cel cu ranița neagră care îşi cumpăra în fiecare vineri seara toate săptămânalele porno, 
ca să le aibă în weekend... 

Mai aveam o oră de lucru. Deodată intră, agale, doi tipi, cu căciulile infundate pe frunte 
şi cu fețele acoperite de fulare. Unul vine uşurel lângă mine, la casă, iar celălalt se postează 
în fața mea, cu cotul pe tejghea, aşa ca să văd, în mânecă, un capăt de țeavă îndreptat spre 
mine. Nu m-am speriat, căci aveam instrucțiuni precise, în sensul că pe companie ar costa- 
o mai mult dacă m-aş opune şi aş "cădea la datorie” decât dacă deschid casa ŞI le dau banii. 
Aşa că, văzându-i aşa grăbiţi, nu i-am mai întrebat ce fel de țeavă era aia din mânecă ŞI am 
deschis casa, au golit-o, au mai căutat pe dedesubt, m-au înjurat ŞI au plecat Bieții de ei, 
găsiseră doar 130 dolari: mai mare daraua decât ocaua! În patru minute a venit poliţia! Ce se 
întâmplase? Un trecător văzuse scena prin vitrină şi le-a semnalat-o. Doi poliţişti tineri şi 
veseli că au avut parte de un “eveniment” în timpul cartului lor. 

- De ce rasă erau hoţii, albă sau neagră? 

- Habar n-am, căci erau mascaţi cu fularele. 

- Erau francofoni sau anglofoni? 

- Cred că erau anglofoni, căci, la ieşire, m-au “salutat” cu un Fuck youl 

- Suma furată? 

- Circa 130 dolari. 

Polițaii au făcut haz şi mi-au lăsat o copie după un proces verbal. L-am sunat pe şei şi 
a fost mulțumit că nu le-am dat şi cei 400, ascunşi... 


La vreo zece zile, într-o dimineaţă, am găsit vitrina spartă cu un bolovan respectabil şi 
toate țigările furate; volum mic şi valoare mare, Pasămite incă nu apăruseră /aptop-urile.. 


Aşa că iubita noastră companie ne-a dat papucii, sub pretextul că frecvența ho/d-up- 
unilor era cam suspectă, Bineinţeles, fără să ne acuze, căci puteam să-i dăm În judecată... 
Vivat orânduirea capitalistă! 

Acelui avvă Getikos i-au spus, 

căci se trăgea din Pontul unde-odată 
Andrei, întîi-chematul lui lisus, 

a răsădit credința-adevărată. 


Și povestesc de dînsul cei bătrîni 

că mulți veneau să-l caute-n pustie, 
dar l-aşteptau şi şase săptămîni 

să ias-un ceas afară din chilie. 


Cît n-ațipea, el se ruga întruna 

şi gropi făcuse cu genunchii-n stei, 
iar îngeri de-au venit să-i dea cununa, 
a aruncat cu cîrja după ei. 


“Să-mi daţi cununa Domnul v-a trimis 
cînd copt voi fi de marele soroc, 
dar Voi trăind pe veci în paradis, 
de-al vremii mers habar n-aveţi deloc! 


Mai trebui timp şi zdroabă, căci păcatul 
atîrnă greu cit anii mei pierduţi 

şi nu voiesc să creadă Nefirtătul 

c-am tilhărit cereştile virtuți. 


Tu, Doamne, ştii ce zic, deşi eşti gata 
să pui înaltă mila Ta proptea 
neyredniciei mele ce lăsat-a 

mai mult pe Tine crucea ei cea grea. 
'Nu-s nesmerit, ci doâr pornit pe mine 
și rivnitor de dragul Tău să-mi fac 
pină la capăt lenea de ruşine, 

spre-a nu părea de-atita dar sărac. 


Nu vreau vrăjmașul mîndru să rămînă 
că n-ai avut în mine cît ai pus, 

ci crunt să ardă-n ciuda lui bătrină, 

pe Jaru-ndreptăţirilor de sus!”, 

Tirziu, cînd fu măsura lui deplină, 
sui Şi avva Getik6s la cer, 

dar zic cei vechi că vreme nu puțină 
s-a mai căit în hruba lui stingher. 


Şi azi pe stîncă urma se mai vede 

a cîrjei azvirlite cu năduh... 

Poveste-o fi, dar celui care-o crede — 
ferice lui de-a fi sărac în duh! 


oa Ea ADRESEI aaa Ca a 

La avva NIl stau diavolii ciopor, 

din fund de rîpă pînă-n virf de grui, 

şi ar crăpa în patru spiţa lor 

de-ar fi-n pustie toţi asemeni lui. 


De ani întregi îl tot pindesc, cu ură, 
să-l prind-o clipă-n rugă lenevind; 
bucate-i năzăresc, şi băutură, 

şi baiadere doldora de jind. 


lar noaptea, ca să-l sperie măcar, 

iau chip hidos de scorpii şi balauri, 
încing pietrişul şi-l prefac în jar, 

ori se întrec să urle pe coclauri. 


Dar orişicit l-ar bîntui, drăceşte, 

de rîs se fac la gura hrubei sale, 

căci sabie de foc îi dogoreşte 

şi val de rugi îi mătură din cale. 

Vor să-l muncească şi-s munciţi de el, 
şi fierbe ciuda-n ei cu boloboace, 

dar nu le scade-afurisitul zel 

şi nu i-ar da în ruptul cozii pace! 


Şi zic să fi venit la el odată 

un frate tînăr ca să-i ceară sfat, 
şi-n traista lui, pe umăr atîrnată, 
un drac viclean atunci s-a furişat. 


lar cînd să intre fratele-n chilie, 

îi zise avva: “Lasă traista-afară!”. 
Şi-acela zise: “Ba iertat să-mi fie, 

dar am canon s-o port ca pe-o povară 


şi nici o clipă să n-o las din spate, 
că-n ea un bolovan atîrnă greu, 
ce-mi aminteşte multele păcate 

cu care L-am mîhnit pe Dumnezeu”. 


Şi avva: “Dreptu-i drac la drac să tragă”. 
Dar fratele nimic nu pricepea... 

“De-ţi porţi aşa căinţa în desagă, 

n-ai trebuință de povaţa mea. 


Fă cale-ntoarsă şi grăbeşte pasul, 
cu rugăciunea inimii în gînd!”, 
Apoi tăcu în umbra grotei glasul, 
iar fratele se-ntoarse, lăcrimînd. 


Şi-atunci din traista greu atîrnătoare 
un trosnet înfundat s-a auzit... 

Nu cred că bolovanul din spinare, 

ci mai degrabă dracul a plesnit.., 

Luptînd cu el de zeci de ani întruna, 
pe dracu-l ştiu de parc-aş fi chiar eu... 
In noaptea asta, cînd e plină luna, 

trei străji la rînd va sta pe capul meu. 


Cu muzici şi cu danţuri iscusite  » 

va tulbura în preajmă isihia, 

şi risul lui, cu hohote cumplite, : 
va răsuna din Teba la Nitria. 


Întîi va fi ispita cărnii, marea, 

cu un alai de zîne numai nuri, 

dar îşi va pierde repede răbdarea 
şi-mi va-mbia mîncări şi băuturi. 


Cum mie n-o să-mi lase gura apă, 

va prinde să mă laude mieros 

şi-ntr-un tîrziu, părînd c-o vorbă-i scapă, 
mă va numi “preasfintul lui Hristos”. 


Apoi ca pe tipsie-o să-mi ofere 
crăii de vis, cu turle pin” la nori, 
şi, ca zălog de fală şi putere, 


„cioplitul chip al propriei splendori. 


Eu mut voi sta, cu pleoapele lăsate 

şi gîndul priponit în rugăciune, 

iar rănile trecutelor păcate 

un foc mai viu în zdroaba mea vor pune. 


Aşa că el, cînd zorii vor miji, 

va răbufni în trombe de ocară 
ŞI-apoi va lua-o razna pe pustii, 
spre-ntunecimea cea mai din afară. 


Ca de balaur văduvit de pradă, 
cumplirea lui va stărui-n văzduh 
Şi steiuri sure vor cădea grămadă, 
de coada lui lovite cu năduh... 


Dar eu, ce-s vechi de zile-n nevoire, 

m-am învățat c-atunci e cel mai greu 
cînd nu vreun drac, ci propria ta fire 

te ispiteşte să te crezi vreun zeu. 


De-aceea port la briu un bici cu care 
îi dau spinării leac de leneveală 

şi sufletului rîvnă suitoare 
spre-atotiubirea care-n veci nu-nşeală. 


Dar ciuda în adîncul meu dospeşte 
că-l ştiu pe dracul decit toți mai bine, 
pe cînd pe Cel ce pururi mă iubeşte 
nu-L ştiu nici cîi, nici cum | se cuvine! 


O, Doamne, Ce-ai fost bun să Te cobori, 
vădind că-n om Cuvîntul Tău încape, 
chiar şi-n pustia asta rugători, 

noi tot de dracul sîntem mai aproape!... 


Atunci un înger se ivi de sus 
şi-i smulse biciul prins la cingătoare, 


iar avva Lin în palme, ca Iisus, 


simţi pecetea rănilor cum doare... Pa 

Mi-au devenit ai zilei zori povară 

ŞI vremea trece parcă tot mai greu, 
pe buze ruga-i doar icnire-amară, 

iar gindu-mi fuge-n alte părți mereu... 


M-am plictisit de lume Şi de mine, 

dar şi de-asaltul cerurilor mute, 

şi-aşa de singur sînt că nu-mi mai vine 
decit să casc de stearpa mea virtute. 


Nu-i nici măcar vreun demon de amiază 
să dea tîrcoale-n jur chiliei mele, 

ci doar lumina cade, ca o piază, 

pe sila mea de bune şi de rele. 


De ce-ar mai fi să-mi pese de păcat 
cînd nu mai am credința de-altădată 
şi nu mă simt decît un stîrv uitat, 

pe care moartea prin pustie-l cată? 
M-am deşteptat din vechea amăgire 
sau m-a smintit cumplita bătrînețe? 
E-o oboseală mai presus de fire 

şi-un dor al cărnii minte să se-nveţe... 


Acum Să-mi vină înger, dacă poate! 
Acum să-mi dea Stăpînul lumii semn! 
Pe cît se vede, doar poveste-s toate, 
din cer şi pîn” la crucea Lui de lemn... 


Da, viaţa mi-am jucat-o pe-o minciună, 
ce poate-a lost în lelul ei frumoasă, 

dar azi în gura morții se răzbună, 

căci singur cuc şi ros de viermi. mă lasă; 


Şi frații? Unde-s frații mei, asceţii?! 


Pe limba ei ne-a înghiţit pustia 
şi, vrînd s-aflăm temeiurile vieții, 
i-am pregătit doar morții veşnicia. 


Măcar de-am fi cu toţii împreună 
acum, cînd praful s-a ales de noi, 
de-am împărți aceeaşi văgăună 
şi-aceeaşi deznădejde de apoi! 


Nimic şi nimeni, gol şi sus, şi Jos! 
Aş blestema, dar n-am habar pe cine, 
şi tot ce-mi pare-a fi mai de folos 
e somnul — care nu-i zgârcit cu mine... 


Căci orişicit, în groaznica-mi trezie, 
credinţa şi nădejdea mi-am pierdut, 
în somn visarea încă-mi mai îmbie 
plăceri de care parte n-am avut. 


Ba chiar, într-o feerică lumină, 

mai lasă loc unei năluci de rai, 

în care Tu, minciuna mea divină, 

din veci m-aştepţi cununa să mi-o dai, 


Atunci eu cad în roua ierbii pure 

şi-Ţi zic: “Părinte, nu m-a mai trezi!”, 
și sînt ca primăvara o pădure 

ce uită cîte iarna pătimi... 


Şi-n somn, zic fraţii, îi fu dat să moară, 
zimbind senin vedeniei de sus... 

Cu ce măsură Domnul ne măsoară - 

2 taina Lui de toate mai presus. 

Din lume pus pe fugă de-o iubire, 
de alta-avut-am parte în pustii: 

de nu-mi fu scris să fiu acolo mire, 
mireasă mi-este inima aci. 


Şi jos sau sus, şi-n trup sau duh de-o seamă, 
ne este nunta tainică măsură 

şi nu-i în noi mai mare rost de teamă 

decit de-a fi singurătate pură. 


Dar lesne nu-i să stai între iubiri 

cînd nu s-au copt ciorchinii vremii-n tine 
şi-ntrece vraja gleznelor subțiri 

sublimul treier al luminii line. 


Şi lesne nu-i nici cînd, prea copt, te paşte 
a morţii coasă, cu tăişu-n sus, 

şi n-ai ajuns sfințenia-a cunoaşte, 

ci doar un ciot din crucea lui lisus... 


Nimic nu-i lesne, Doamne, aici şi-acum, 
iar sinea-atîrnă zi de zi mai grea: 
de-abia mai pot s-o mai tirăsc pe drum, 
de nu cumva-ndărăt mă trage ea... 


Cu mine-i lupta care-o dau mereu, 
acestui trup frîngîndu-i cerbicia, 
căci dracul gol nu-i nimeni decit eu, 
cel ne-nțărcat de viu cu veşnicia. 


lubirii Tale m-aş încrede-ntreg, 

de nu mi-ar da ispitele tîrcoale 

Şi de-aş putea nuntirea s-o-nţeleg, 
dar nu pe limba trupurilor goale... 


Cînd văd în mine-atita neputinţă, 

din floarea cărnii pînă-n floarea minţii, 
încep să simt, cu-ntreaga mea fiinţă, 
de ce n-am loc în raiul Tău cu sfinţii. 


Şi ştiu atunci că numai marea-Ţi milă 
deschide cerul, de hatirul ei, 

şi celor ce, cu rivna lor umilă, 

sînt veşnic mai puțin decit îi vrei. 


Şi eu mă număr, mic, în ceata lor, 
cerşindu-Ţi, Doamne, marea îndurare 
de-a-mi face cuib, ca unui graur chior, 
nu-n sînul Tău, ci numai la picioare. 


[ar dacă e, cum cred, după dreptate, 
osîndă dă-mi, dar nu mă părăsi: 
iubirea Ta, că mîngiie sau bate, 

e singura mea noimă de a fi. 


Şi de-aş primi o lume-ntreagă-n dar 
şi n-ai fu Tu pecetea ei divină, 

aş da-o toată, fără să tresar, 

pe-un sclipăt din eterna Ta lumină. 


Aşa se roagă avva Lot de-o viaţă, 

şi arde ca un rug chilia lui... 

Dar fraţii zic că luneci ca pe gheaţă 
de vrei cumva la dinsul să te sui... 

A fost cîndva un avvă despre care 
zicea un altul că-l văzu zburînd... 
“Făceam pe-atunci smerită ascultare, 
fiind venit din lume de curînd, 


Stăteam pe lîngă avva lov Tebanul, 
cel pomenit pentru asprimea lui, 
şi-aveam canon, pîn” să se facă anul, 
să număr noaptea stelele pe-un grui... 


Şi-aşa veghind, spre cîntători odată, 
văzui un sclipăt lunecînd în jos, 

nu prea departe-n zarea-ntunecată 
şi în văzduh mereu mai luminos. 


Stea căzătoare mi-a părut dintii, 
dar dacă bezna o scrutai mai bine, 
pîn” să se lase pe pămînt văzui 

că chip avea de frate, ca şi mine! 


Dar aripi largi din umeri îi creşteau, 
iar cînd atinse piatra cu piciorul — 

o spun cu-ncredinţare şi pe şleau — 
în față parcă-aş fi avut Taborul! 


A strălucit din creştet la călcîie 
şi aripile-n umeri s-au sorbit, 

iar el, rămas pe stei ca o momiie, 
s-a închinat şi nu s-a mai zărit... 


A doua zi spre locul cu pricina 
am arătat, iar avva lov mi-a zis: 
«E-acolo unul care-şi spală vina 
de zeci de ani în peşteră închis». 


lar eu, sfios: «Azi-noapte mi se pare 

că l-am văzut cu aripi mari zburînd...», 
dar avva lov zimbi şi drept urmare 
de-atunci cu mine s-a purtat mai blind...” 


Fapt este că, după un secul poate, 
găsiră-n grota veche straiul lui, 
mătăniile-n țărnă deşirate... 

dar os într-însa s-au uimit că nu-i! 


Şi unii zic — deşi să cred nu-mi vine — 
că n-a fost om, ci înger de lumină, 
care cu duhul s-a muncit pe sine 
spre-a ispăşi a îngerilor vină! 


Şi cine ştie-n grota tăinuită 

cît s-a luptat cu fraţii lui căzuţi 
ŞI cît de mare şi de grea ispită 
a înfruntat cu-naltele-i virtuţi? 


lar cînd plinită-a fost a lui măsură, 
cu socotința Veşnicului Sfat, 
s-a-ntors în cer ca o lumină pură 
ŞI Aleluia cetele-au cîntat. 


Şi-a potopit atita bucurie 

în strălumina oștilor de sus 

că s-a lăsat tot cerul pe pustie 
şi-au fost, o clipă, una în lisus... 


“Acestea-s basme”, crede avva-Amun, 
"căci om, nu înger S-a făcut Hristos! 
Dar dacă-ajungi ca îngerii de bun, 
îți cresc şi aripi de aici, de jos...” 























“<A MURIT” 
; CEL MAI BĂTRIN COPAC 
DIN ROMANIA 





Am primit deunăzi, de la prietenul Gheorghiţă Ciocioi (redactor la 
Lumea credinţei şi Editura Sophia), trista veste că cel mai bătrîn stejar din 
țară, rămăşită a vhii Păduri nebune (Deliorman), “a murit”, la Plopi- 
Teleorman, în urma uneia dintre cumplitele furtuni ale acestei veri. 

În scorbura lui se putea amenaja lejer o chilie, cinci persoane mature 
nefiind de-ajuns pentru a-l cuprinde. În urmă cu trei decenii, cînd doar o 
singură creangă îi mai rămăsese verde, vîrsta bătrinului stejar a fost apreciată 


[ „de c către jipecialisti ca fiind de ipestea Japlo steuri-= ni alai ANEI 





STEJAR RĂPUS 


Cînd şapte veacuri au inele-n tine, 

mai jos « e cerul şi mai Sus pământul, 
iar dacă-n frunze seva nu-ţi mai vine, . 
un înger trist îngînă-n scorburi vintul. 


Și noaptea ies din visul tău, spre stele, 
năluci de codri fără de sfîrşit, 

ce poarlă-n crengi de-atita verde grele 
tot dorul nostru după răsărit. 


S/răjer bătrîn al țării dunărene, 

ce ştiu de tine plopii de pripas 

sau valurile apelor viclene? 

Tu eşti mai mul! ca tot ce ne-a rămas, 
căci jertfa măreției pămâîntene 
orăbeşte-n cer al trîmbiţelor glas. 


Răzvan CODRESCU 


<— îi ID 

EVOCATĂ DE 
ASPAZIA OTEL PETRESCU 






Şi totuşi, s-a îndurat... 


S-a îndurat neprețuita noastră Lucia să-şi părăsească fetele, atâtea câte 
au mai rămas, şi şi-a luat zborul spre cei ce au tot plecat de-a lungul vieții sale. 
Poate i-a fost dor de ei, poate a ostenit să mai trăiască fără ei şi s-a gândit la 
etema odihnă alături de ei, sau poate a auzit o chemare şi, cum o viaţă întreagă 
a ascultat cu supunere chemările Domnului, s-a grăbit, şi de data aceasta, să-L 
asculte. 

Fetele tale. Lucia, atâtea câte au mai rămas, îţi respectă Marea Trecere. 
ințelegem ce bucurie imensă este să te întâlneşti cu Alexandru, soțul tău, cu 
Laurenţiu, fiul tău, cu toate fetele plecate mai demult sau mai de-aproape ȘI cu 
toată cohorta de biruitori care te aşteaptă în front, cu onor, să-ți asculte raportul. 

Înțelegerea noastră este, insă, scăldată în torente de lacrimi pentru că 
niciodată nu ne-am simtit mai orfane şi mai părăsite în vâltoarea valunilor ce ne 
bântuie neamul şi țara. 

Ne-am adunat în duh ca să rostim cuvântul de rămas bun, nu cu vorbe 
multe, pentru că, în marile dureri, vorbele sunt de prisos. Nici nu vom rosti filele 
de acaust ce ți se cuvin, ştim căt preț ai pus mereu pe discreție şi pe taina 
inimii. Dar am rămas fără farul nostru cel călăuzitor şi golul acesta imens va 
rămâne până la ultima plecare, fără putință de acoperire 

Mult iubita şi mult prețuita noastră camaradă, aici şi acum nu suntem în 
situația de a reface frontul şi nu e nimeni care, în urma ta, ar fi vrednică să 
rostească, asemenea ţie, comanda; „PENTRU ONOR!” Salutul inimilor noastre 

îl ai, totuşi, amplu şi putemic, cum ţi-a fost şi viața: demnă, dârză, neclintită şi 
total jertfitoare pentru acelaşi sfânt ideal. Îngenunchem pios la capătul tău de 
drum şi, în fața acestui copleşitor „AMIN!”, printre şiroaiele de lacrimi, ascultăm 
cum râsună numele tău în cer şi în inimile noastre și, împreună cu toți Cruciații 
veacului al 20-lea, rostim cu profundă evlavie: „LUCIA, PREZENŢI” 

Ştim că vei fi primită cu iubire şi cu onor de către martirii biruitori în frontul 
dreptății eterne. 


Ştim că, în raportul tău, complet şi fidel cum puţine s-au rostit de-a lungul 
vremii, ne vei cuprinde şi pe noi, toate, şi că vei primi un loc de cinstire inaltă 
pentru că sublime ți-au fost şi lupta şi suferința şi jertfa şi iubirea. 

Vrem să-ți spunem de pe acum că ne este un dor nesfârșit de căldura 
sufletului tău atât de mare şi atât de generos. Cine ne va mai încuraja cu acel 
nespus de duios: „Bine, măi băigte!"? Ştim că ţi ceri Iertare că ne lasi cu acest 
gol imens şi, de aceea, sărutăm cu evlavie mâna care ne flutură un bun rămas, 
cu un cuvânt rostit de soțul tău menit să ne fie călăuză „A fi liber înseamnă a fi 
capabil de sacrificiu." 

Domnul şă te binecuvânteze, Lucia noastră, în gloria Sa eternă! 


15 iulle 2010 

Cuvântul Doamnei Aspazia OŢEL-PETRESCU la punerea în mormânt a 

trupului camaradei Lucia POPŞOR (SCURTU), un*om cu viaţă sfântă 

ŞI bineplăcută lui Dumnezeu, un rugător mai mult pentru nol păcătoşii 

în ceruri, unde şi-a reluat locul în formaţie, în oastea Căpltanulul . 
Lucia, Prezent! 

Părintele 
Arhimandrit 
TEOFIL BĂDOI 


po * 


seca Ala ital ri Ab Bădoi, încă din 1978 stareţ al Sfintei Mănăstiri Slănic- 
i, dee | omnul în seara zilei de 17 iulie a. c., în jurul orei 21.00. Născut în 1925, 
ae eu a poala figuri duhovniceşti ale Argeşului şi ale țării Înmormântarea 
arți 2U iulie 2010, de praznicul Sfintului Mare Prooroc Ilie. Î. P. S. Teofan, unul 
dintre pila IL cei mai de seamă, i-a cinstit memoria într-o emoţionantă a Vinil 
si i pe pt ci Cepinică și /Spruarie 201 0, după Sf Liturghie, în chilia sfinţiei sale 
aa) A intre mai modeştii săi fii duhovniceşti, Ne-a binecuvintat 
aie, dar calad, uşoară, ceva ce nu poale fi descris în cuvinte. Şi-a cerut 
iertare la noi, nevrednicii, că se ridica mai greu de pe pal, în capul oaselor —“ peniru că 
nu mai este tînăr „Anul acesta implinea 85 de ani! Aşa ne-a spus într-un an la aniversare 
-cînd era mai în putere şi ne mai mingiia, după Sf. Liturghie, cu amintiri din viaţa sa şi cu 
sfaturi duhovniceşti — atunci cînd credincioşii, cu toată dragostea, i-au urat ani mulți cu 
sănătate: Iubiţii mei, nu vă uitaţi la mine că sînt bătr în şi cu un picior în groapă? Mie «La 
mulți ani!» îmi trebuie?! Cînd vă rugaţi pentru nevrednicul de Teofil, să vă rugaţi să ii dea 


Dacnute ze răbdare ŞI mintuire, că aşa, cu rugăciunile frățiilor voastre, S-o îndura şi de 
mine!... ” (Constantin Vasiliu), 


Veşnică să-i fie pomenirea! 


“ LUCA CĂLVĂRĂSAN 


În seara de 27 iulie 2010, a trecut la cele veşnice 3 
camaradul Luca Călvărăsan, om de un deosebit caracter şi 
de o mare nobleţe sufletească. ga 

Născut la 21 iulie 1925, în com. Ruşi, jud. Sibiu, a fost 
al patrulea din cei şapte copii (trei băieţi şi patru fete) ai 
familiei loan şi Paraschiva Călvărăsan. Toţi cei trei băieți, 
loan, Nicolae şi Luca, au aderat în vremea lor la Mişcarea 
Legionară. loan a plecat de timpuriu în Canada, scăpând de 
urgia comunistă, în timp ce Nicolae şi Luca au avut parte de 
ani grei de închisoare. 

După ce Luca a urmat clasele primare în comuna natală, s-a înscris la Liceul 
Industrial Experimental “AST RA" din Braşov, liceu intemeiat sub patronajul prol. univ. 
dr. Nicolae Mărgineanu, specializat în Psihologie şi Psihotehnică în Statele Unite şi care 
avea să îndure şi el 16 ani de închisoare comunistă, între 1948-1964. Imediat după 23 
august 1944, Luca Călvărăsan a aderat la “Frăția de Cruce” din cadrul liceului. Se țineau 
periodic sedințe de grup, unde se făceau diferite comunicări şi unde se învățau legile 
fundamentale ale organizaţiei, menţinându-se trează conştiinţa națională și rezistența 
contra agresiunii comuniste. Dar în mai 1948, activităţile acestei organizaţii au fost 
descoperite, urmând un mare val de arestări ale membrilor ei. 

Luca Călvărăsan a fost arestat de la Batalionul 6 Vânători de munte din Aiud, 
unde își satisfăcea stagiul militar, şi după ce a trecut prin comenduirea militară din 
Turda, a fost dus la Siguranța - ulterior Securitatea — din Braşov. După ce tinerii arestaţi 
au fost supuşi unor anchete dure, cu bătăi şi schingiuiri, au fost trimiși spre judecată 
Tribunalului Militar Braşov, Luca Călvărăsan a fost condamnat inițial la 3 ani închisoare 
corecțională, pedeapsă executată la Braşov și Târgșor, fiind apoi trimis la Jilava, pentru 
că s-a opus reeducării, şi de aici în lagărul de muncă forțată Peninsula. Expirându-i cei 
3 ani de pedeapsă, în loc să fie pus în libertate, a fost trimis în lagărul Capul Midia, în 
urma prelungirii detenţiei cu aşa-zisa “condamnare administrativă” (dată celor care nu 
s-au reeducat). A fost eliberat la începutul anului 1953, fixându-se domiciliu obligatoriu Şi 
lucrând la Întreprinderea „Balanța” din Sibiu. In 1954, după expirarea acestui regim de 

deapsă, a plecat la Brașov, unde a lucrat la Uzina de Autocamioane „Steagul Roşu”. 
În tot acest timp este urmărit, ca şi alții, de Securitate, fiind din nou arestat, în noaptea de 
15-16 noiembrie 1956, de organele de Securitate din Braşov. A urmat o anchetă de 7 luni, 
în care Luca Călvărăsan a suferit multe chinuri, învinuit căa dus activitate contra regimului 
comunist, că este legionar recidivist şi că are legături cu imperialismul american, prin 
fratele său loan (aflat în exil în America). A fost judecat de Tribunalul Militar Sibiu, 
condamnat la 20 de ani muncă silnică şi dus în lanţuri la închisoarea Aiud, De la Aiud a 
fost luat de mai multe ori și dus la Securitatea din Bucureşti, pentru noi anchete. În 196! 
am fost dus și eu tot de la Aiud, împreună cu Luca Călvărăsan, loan Fulea, Octavian 
Balaban și Ilie Popa, la Securitatea din Bucureşti pentru noi anchete, cu toate că eram 
deja condamnaţi. În 31 iulie 1964 Luca Călvărăsan a fost eliberat în urma decretului de 
grațiere şi s-a stabilit la Brașov, unde a fost permanent tracasat de Securitate, | 

Se mută în 1971 la Sibiu şi se angajează la Institutul de Meteorologie şi Hidrologie, 
filiala Sibiu. În 1975 se căsătoreşte prima dată (cu Silvia, care, din păcate, a decedat în 
1986). Se recăsătorește în 1990 cu Olimpia, carea fost alături de el până în ultimele clipe 
ale vieţii sale. Neavând copii, se atașează de fiica şi nepoata acesteia ca un adevărat tată 



















































i bunic, | că i 
git Ca fost deținut politic, după 1989 a făcut parte din AFDPR-Sibiu, dar păstrând 


legături şi cu cei din Brașov, A avut preocupări publicistice, colaborând sporadic, atât cu 
proză, cât şi cu poezii, la revistele Gazeta de Vesi şi Permanenţe. |n 1998 şi-a lansat 
cartea de memorii în 2 volume intitulată Istorie şi lacrimi, Pe lângă cele de mai sus, Luoa 
Calvărăsan a fost și membru activ atât al Partidului Pentru Patrie, cât și al Fundaţiei 
„Prof. George Manu”, pe care le-a sprijinit din plin, atât moral, cât și material, 

Pentru suferințele sale timp de 13 ani în temniţele comuniste şi pentru lupta dusă 


în apărarea neamului şi a credinței strămoşeşti, Dumnezeu să-l odihnească şi să-l aşeze 











în rândurile celor drepți. 





Ilie Berghezan 

Ne-a părăsit încă o figură de legendă a pătimirii şi 
vredniciei româneşti. În ziua de 3 august, cu o lună şi câteva 
zile înainte de a împlini venerabila vârstă de 87 de ani, s-a 
săvârșit din viața aceasta, după o grea suferinţă, prietenul şi __ 
camaradul nostru de doruri şi de ideal, „doctorul fără de TR 
arginți” Teofil Mija. 

Teofil Mija s-a născut la 11 septembrie 1923, în 
comuna Bratei, judeţul Sibiu. Studiile liceale şi le-a început | 
la Dumbrăveni (unde încă din 1936 a intrat în Frăţiile de | 
Cruce) şi le-a terminat la Sighişoara. În 1942 se înscrie la | 
Facultatea de Medicină din lași, pe care o frecventează doi $ 
ani, iar după eliberarea Ardealului de Nord îşi continuă studiile , 
la Cluj. Aici l-a avut coleg pe Ion Golea, fratele mai mic al 
cunoscutului şi neobositului luptător anticomunist din exil, 
Traian Golea (cf Teofil Mija, Am fost coleg şi prieten cu Ion 
Golea, Col. „Omul Nou”, Miami Beach, 1993; reed. Braşov, 
2003). Între cei doi s-a legat o strânsă și de nezdruncinat BEă 
prietenie şi, împreună cu alți membri ai Centrului Studenţesc Legionar din oraşul de pe 
malurile Someşului, au încercat să pună bazele luptei de rezistență împotriva comunismului 
care stătea să se înstăpânească peste țară. Au strâns arme care se găseau pretutindeni prin 
Ardeal, pe unde trecuse războiul, şi au construit, în pădurea Fetea din judeţul Sibiu, un 
buncăr și adăposturi în care să se refugieze în caz de primejdie. Dar, încă din primele luni 
ale anului 1946, grupul s-a risipit, deoarece Siguranţa statului, care trecuse în serviciul 
noilor stăpâni, era pe urmele lor. Unii dintre ei au reuşit să fugă în străinătate, îngroşând 
rândurile exilului, iar alţii au încercat să-și continue studiile în țară. Teofil Mija, împins de 
dorința desăvârşirii interioare, în ultimii ani de studii medicale se înscrie şi la Facultatea de 
Teologie. Nu a apucat să facă decât doi ani, deoarece în 1948 a împărtăşit şi el soarta 
camarazilor de generaţie, fiind arestat și condamnat la ani grei de închisoare pentru 
convingerile sale legionare şi pentru participarea la lupta împotriva comunizării țării. Din 
acel moment, viitorul doctor Mija începe o lungă călătorie interioară care a durat 16 ani, 
timp în care se structurează sufletește și se desăvârşeşte din punct de vedere spiritual. El 
s-a numărat printre acei deţinuţi politici pe care suferința nu i-a degradat, ci i-a făcut mai 
buni şi mai umani. Amintirile sale din lupta anticomunistă şi din închisorile succesive — 
concentrate în volumul Noi nu am avut tinerețe, Ed. Lux Libris, Braşov. 2005 (cartea a fost 
scrisă în 1992 şi avusese o primă ediţie în 1993) — rămân referenţiale ?- iemorialistica 
unei generaţii mucenicite 

Pus în libertate (3! iulie 1964), el s-a dedicat cu trup şi suflet, pâna ia moarte, alinării 
suferințelor semenilor săi. În 1968 reuşeşte să-şi termine studiile medicale, absolvind 
Institutul Medico-Farmaceutic din Cluj şi Facultatea de Biologie, dar de-abia în 1982 i se 
permite să-şi susțină teza de doctorat în Ştiinţe Medicale. În același an obține şi titlul de 
medic primar în specialitatea „boli infecțioase şi epidemiologie”. 

Dar adevărata vocaţie de „doctor fără arginţi” şi-a putut-o manifesta de-abia după 
1989, când posibilităţile de a activa pe tărâm social au crescut considerabil. În 1993, din 
inițiativa şi prin strădaniile sale, a luat ființă filiala Braşov a Asociaţiei Filantropice Medicale 
Christiana (AFMC-Braşov). Sub egida acestei Asociaţii, al cărui preşedinte local a fost 
până în ultima clipă a vieții, a luat fiinţă, în centrul Braşovului, o policlinică fără plată 
pentru nevoiaşii urbei, cu următoarele secții: laborator de analize medicale; cabinet 
stomatologic; cabinet de boli interne şi cardiologie (dotat cu ecograf şi electrocardiograf); 
cabinet de fizioterapie; sală de gimnastică medicală; farmacie; birou administrativ etc. În 
această policlinică lucrează zece medici (pensionari sau încă în activitate), care dau 
consultaţii şi prescriu tratamente gratuit, iar beneficiari sunt membri a circa 400 de familii 
sărace recomandate de parohiile din oraş, dar şi foşti deţinuţi politici sau veterani de 
război.. 

In 1999, Asociaţia Christiana-Brașov, prin strădania lui, a reuşit să încheie un contract 
de închiriere cu Grupul Școlar de Construcţii-Săcele, pentru un imobil cu patru etaje (ce 
urma să fie dezafectat sau vândut), pe care l-a consolidat şi amenajat exemplar, 
transformându-l într-un cămin ultramodern, în care au fost internați aproape 100 de bătrâni 
rămaşi singuri pe lume, cărora |i se asigură cazare, masă, activităţi recreative, asistență 
medicală şi asistență spirituală. 

Incepând din 2001, aceeaşi Asociaţie Filantropică, tot prin strădania şi perseverența 
doctorului Mija, a realizat, în parteneriat cu Primăria Braşov şi cu Asociaţia greco-catolică 
din Blaj, o cantină socială curentă, unde se pregăteşte masă caldă pentru circa 100 de 
persoane nevoiaşe din oraș. Bineînţeles, doctorul Mija nu a realizat toate acestea de unul 
singur. EI a fost ajutat în întreprinderea sa, în primul rând, de foşti colegi de detenție, de 
rude , de prieteni, precum şi de alţi oameni de omenie. Meritul lui este de a fi ştiut să aleagă 
oameni potriviți pentru asemenea misiune, să le insufle încredere şi putere de dăruire, 
făcând o echipă care să acţioneze unitar şi eficient. Se spune (i, din păcate, este foarte 
adevărat) că România de astăzi duce lipsă de modsle, de oameni care să constituie pentru 
ceilalţi, mai ales pentru tineri, exemple de urmat. Un asemenea model a fost însă — şi 
rămâne, fără îndoială, în conştiinţa tuturor celor ce l-au cunoscut — doctorul Teofil Mija. 
Activitatea sa profesională s-a împletit cu activitatea civică şi mărturisitoare: a fost membru 
fondator al Partidului Pentru Patrie, vice-preşedinte al Centrului Rezistenței Anticomuniste, 
vice-președinte al A.F.D.P.R.-Braşov şi Cetăţean de Onoare al Municipiului Braşov. 

SĂ. Slujba de înmormântare a avut loc joi 5 august, la Biserica greco-catolică din str. 
Zizin (Braşov), iar înhumarea s-a făcut Cimitirul Municipal Braşov (Bartolomeu), unde |- 
a petrecut un numeros cortegiu funerar, Dintre vechii camarazi, un cuvânt emoţionant a 
rostit la căpătâiul său d-l Nicolae Purcărea. 

Fie ca Dumnezeu să-l odihnească şi să-l primească în ceata drepţilor Săi. 
Demostene Andronescu 

LA MUNCHEN 
IN GERMANIA FEDERALĂ 


(urmare din numărul trecul) 


Către sfârşitul toamnei lui 1977, m-am pomenit cu un 
telefon. Era Vasile C. Dumitrescu şi îi auzeam vocea pentru 
prima oară în viaţă. Mi-a dat întâlnire la restaurantul 
Mâwenpick, în Lenbach Platz, la Minchen, spunându-mi că 
are ceva foarte important de vorbit cu mine. M-am dus şi 
acolo am dat peste un domn de statură mică şi uscățiv. Am 
dat mâna, ne-am prezentat şi mi-a spus imediat despre ce 
era vorba. 

- Mi-a venit o idee. Nu se ştie cât mai trăieşte şi m-am 
gândit să-i facem o bucurie, să scoatem Curentul. Știu că 
dumneata ai o mare influență asupra lui. Eu nu m-am 
încumetat să-l întreb, dar d-ta o poți face M-am gândit ca el 
să treacă Curentul pe numele meu sau al nostru, şi ziarul va 
apărea. Dacă este de acord, îmi telefonezi, iar eu o să vorbesc 
cu notarul 

Într-o oarecare măsură sunt cuvintele lui Vasile C. 
Dumitrescu, nu este o fantezie şi în urma acestei conversații 
am stat de vorbă cu Bădia, convingându-l că apariția 
Curentului ar fi ceva extraordinar. Câteva săptămâni mai 
târziu, mai precis în februarie 1978, ne-am dus la notar. Pe 
contractul notarial, scris în limba germană, se preciza că 
Vasile C. Dumitrescu este redactor-şef. Acolo, în partea 
stângă, se găsesc iscălitura mea și a lui Costache Șeicaru, 
care, mai târziu, au fost trecute pe scrisoarea de donaţie de 
care n-aveam idee. În felul acesta apăruse Curentul în exil. 
Nu mi s-a dat dreptul să scriu şi mă mira faptul că cel care 
vorbise cu mine n-a menţionat niciodată persoana care fusese 

însărcinată să stea de vorbă cu Șeicaru. Mi-a spus numai că 
fiind eu salariat al postului Radio Europa Liberă, nu era 
oportun să-mi apară numele în paginile ziarului. Azi, citind 
cele scrise de el despre Șeicaru, sau Ute Dumitrescu, nu 
prea sunt adevărate şi îmi face impresia că cei doi vor să 
intre în istorie ca mari susținători ai lui Șeicaru, Ei spun că 
apariția Curentului n-a fost sugerată de mine, ei au fost singurii 
care au cerut acest drept, fără să apeleze la vreo persoană 
din afară (vezi cartea O istorie a exilului românesc: 1944- 
1989, scrisă de Vasile C. Dumitrescu, p. 173; *... i-am propus 
reapariția Curentului”), Numele celui care stătuse de vorbă 


www,punctecardinale.ro 
e-mail; ligia,banea(2yahoo.com 


PUNCTE CARDINALE S, A, L. 
cont: BR. D, Sibiu RO43BRDE3305V 02146003300 
ISSN: 1223-3145 





PUNCTE CARDINALE 


AȘA CUMA FOST 


Un erou al întregirii 
naţionale şi cel mai 


mare jurnalist 
român 
al secolului XX (29) 








cu Bădia n-avea importanță şi cred că eu nici nu existam. Nu 
mă durea, deoarece Vasile a făcut multe pentru Bădia şi 
reeditarea Curentului cred căa fost opera lui cea mai de seamă, 
dar domnul Dumitrescu ar fi trebuit să fie mai cinstit, Uitasem 
că era avocat de meserie, unul care ştia să vorbească şi să 
scrie, şi nu gândeam că pe timpuri, în armata română, fusese 
ofițer de informaţii... Cu alte cuvinte, un om de mare valoare. 
Aşa se scrie istoria... 

Stând de vorbă cu Vasile C. Dumitrescu la M&wenpick, 
îl văzusem pentru prima oară în viața mea şi îmi făcuse o 
impresie mai degrabă bună Mai târziu, tot la M&wenpick, a 
avut loc şi cea de-a doua întrevedere. Îmi ceruse să-i împrumut 
un reportofon şi îi adusesem unul pe care îl aveam eu. Era 
începutul şi probabil înregistrase convorbirea cu Pamfil Șeicaru 
ca să poată dovedi drepturile lui. Întâlnisem cu adevărat 
persoana care stătea în spatele Bădiei. Nu o ştiam încă, dar 
îmi făceam gânduri. Tot în 1977, cum o spune Vasile C. 
Dumitrescu singur, Pamfil Șeicaru s-ar fi dus la Bucureşti. 
Este adevărat că Veguţa, sora lui, plecase în august 1977 la 
Bucureşti să aranjeze întâlnirea cu Nicolae Ceauşescu (şi nu 
in 1976, cum se repetă fără intrerupere). N-a stat prea mult la 


Reîntoarcerea se datora faptului că voia să-şi vadă fratele 
pentru ultima oară, simțea că zilele îi erau numărate şi trebuia 
să-şi ia rămas bun. Fratele şi sora s-au reîntâlnit la Dachau, nu 
ştiu ce i-a raportat fratelui Veguța și nu ştiu nimic din cele ce s- 
au vorbit despre întâlnirea cu Ceauşescu. Ştiu numai că la 
sfârşitul anului Veguţa părăsise capitala Bavariei din nou. Nu 
se simţea bine, presimţea că ajunsese în ultimile ei zile şi 
trebuia să ducă la bun sfârşit misiunea cu care fusese 
însărcinată. 

M-am dus împreună cu Caroline la gara din Minchen, 
să-i spunem rămas-bun, şi acolo l-am întâlnit pe Bădia, pe 
Măicuţa şi pe Ileana, fata lui Vasile C. Dumitrescu din prima 
căsătorie, care avea în spinare un copil. Fotografiile făcute, ca 
şi data plecării, sunt dovadă că am fost la gară Fotografiile 
sunt un obicei al meu, ca să am o dovadă palpabilă în mână. 
Pe atunci, când îmi luam rămas bun de la Măicuța, n-aveam 
idee căo vedeam pentru ultima oară. Ajunsă la Bucureşti, n-a 
trăit mult. Acum, când scriu aceste rânduri, am în fața ochilor 
singura scrisoare primită de la dânsa, la 14 ianuarie 1978. 
Reproduc o parte din cuvintele scrise de mâna ei: ... Sun! 
obosită, Rene: îmi lipsiţi amândoi... Şi lui nu-i pot scrie, el nu 
trebuie nimic să bănuiască. Liniştea lui esie singura noastră 


fericire... Sunt obosită, Rene mamă! Dar nu mă va părăsi Cel 


ce toate le ştie, le desleagă!... Și în seara când te vei duce în 
acel colț de unde virtual nu lipsesc, mângăierea a să fie şi din 
partea mea, iar tăcerea acestei spovedanii las-o în voia 
flacărei .. Măicuţa ta... În noaptea de | spre 2 februarie 1978, 
doamna doctor Virginia Munteanu- Șeicaru nu mai era în viaţă. 

Pe data de 22 aprilie 1978, m-am dus în localul K/ein 
Bukarest, la Aurică Popescu, unde se celebra ziua de naştere 
a lui Bădia. Era, în realitate, prima sărbătoare la care luam 
parte și îmi amintesc de câteva persoane care erau prezente 
acolo. La sosire am găsit în local pe lon V. Emilian, Vasile C. 
Dumitrescu fără soție, bucovineanul Radler, fost ofiţer în 


armata regală, cel care în realitate luptase ca Șeicaru să 


primească Fremdenpass şi pensie socială, Duncă cu soția și 

alții de care nu-mi mai aduc aminte. În orice caz, am făcut 
câteva fotografii. 

La 28 iulie 1978, îmi telefonează Bădia la birou, 
rugându-mă să trec imediat pe la Dachau, deoarece fusese 
anunțat de vizita a doi români pe care nu-i cunoştea. Îmi 
vorbea repede şi foarte nervos, dându-mi seama că îi era 
frică şi avea nevoie de mine. Trebuia să mă duc. Ajuns la 
Dachau, în cameră i-am găsit pe Aristide Buhoiu şi Leo 
Victor Ungur, Era tocmai ziua când lon Mihai Pacepa ceruse 
azi! politic la Frankfurt am Main. Aristide Buhoiu era agitat, 
nu se putea linişti şi credea că Pacepa era în drum spre 
Moscova. ÎI cunoştea personal şi îi era oarecum frică. Când 
i-am spus că era în drum spre America, s-a liniştit şi l-am 
văzut respirând ușurat... 

Trec acum la o altă problemă, care nu-i clară E 
adevărat că Vasile C, Dumitrescu avea o scrisoare de la 
Pamfil Şeicaru scrisă într-o zi de 20 august, o dată fără an, şi 
imi pun întrebarea când şi de ce a fost scrisă? Greu de spus 
şi greu de urmărit. Vasile a ştiut să facă uz de ea, întrebuințând- 
o mereu ca dovadă că Bădia a fost la Bucureşti, dar când? E 
interesant de citit cartea semnată de Vasile C. Dumitrescu, 
O istorie a exilului românesc: 1944-1989, şi prefața scrisă de 
Victor Frunză. La pagina XX, Victor Frunză scrie: Această 
curtenie cunoscu punctul culminant în 1977, când, sub 
pretextul că Ceauşescu voia să-l consulte într-o problemă, 
Șeicaru făcu în cel mai mare secret o călătorie în patrie. 
Secrel şi față de Vasile, căruia îi comunica printr-o scrisoare 
hotărârea de a răspunde imvita ției din Capitala României... 
Și mai departe, tot Victor Frunză: Unui Șeicaru decepțional, 
Dumitrescu i-a sugerat ca, drepi replică, să reediteze 
Curentul... 

Ca străin, e greu să le arăţi adevărul unor specialişti în 
scris care vor să intre în istorie... Îmi amintesc că într-o 
sâmbătă, în toamna lui 1978 sau 1979, m-am dus la Dachau 
şi nu l-am găsit acolo. I-am scris doar câteva rânduri, să ştie 
că am trecut pe la el. Era la 9 noiembrie 1978 ori 1979. În 
nici un caz în 1977, sau... 1976. Credeam că fusese luat de 
cineva din Minchen să respire un alt aer şi să nu rămână 
Singur Şi izolat in apartamentul lui. Dar absenţa se prelun gca, 


“Bucureşti, revenind în Bavaria mai repede decât s-ar fi crezut. “nu-l găseam niciodată acasă și îmi făceam gânduri unde s-ar 


putea afla. Tot în acest timp, telefonează Vasile C. Dumitrescu, 
care îmi spunea că doreşte să-l caut acasă, să-mi comunice 
ceva foarte interesant. Am plecat imediat de la birou, ca să 
ajung fără întârziere la adresa care îmi fusese dată. Nu 
cunoşteam locuința şi nici nu ştiam că Vasile C. Dumitrescu 
avea un apartament în Minchen. Ajuns în N&rdlicher 
Auffahrtsallee 7, făceam cunoştinţă cu apartamentul unde 
Vasile locuia pentru prima oară. Mă aştepta în uşă. Am urcat 
scara îngustă, ducându-mă imediat în salon, unde am întâlnit- 
o pe Ute Dumitrescu, cea de-a doua soție a lui. A făcut 
prezentările obişnuite şi i-am auzit vocea: 

- Ren6, Pamfil Şeicaru se află la Bucureşti. 

Rămăsesem cu gura căscată, nu-mi venea să-mi cred 
urechilor! Doamna Ute Dumitrescu era dezorientată, spunea 
fără întrerupere că Pamfil Şeicaru îl trădase pe Vasile... şi 
multe altele. Apoi s-a ridicat şi ne-a lăsat singuri. De atunci 
am fost primit întotdeauna de Vasile C. Dumitrescu numai 
singur în salon şi îmi aduc aminte că în acea perioadă, când 
Pamfil Șeicaru se găsea la Bucureşti, mă invitase de vreo 
trei ori în apartamentul din apropiere de Nympfenburger 
Schloss. Când urcam în salon, soția lui dispărea imediat. Era 
un fel de mărturisire, ca să nu am posibilitatea să-i pun 
întrebări neplăcute, Tot în acea perioadă, când îl vizitam pe 
Vasile, îmi dădusem seama că Bădia îi făcuse cadou 
Curentul. Voia să rămână în Germania Federală până la 
sfârşit şi Vasile îi găsise apartamentul din Dachau. 

Vizita Bădiei la Bucureşti se întâmplase după moartea 
Veguţei, care, inițial, făcuse legătura cu Nicolae Ceauşescu. 
Din nefericire pentru ei, soarta decisese altfel, Veguţa, care 
voia să fie împreună cu fratele ei la întâlnirea organizată şi 
regizată de ea, n-a mai trăit. Inima Măicujei încetase să bată 
la începutul lui februarie 1978, tocmai când lumea îi era mai 
dragă. S-ar fi bucurat imens să-și vadă, în sfârşit, fratele la 


Bucureşti... (Va urma) 


Renc Al. DE FLERS 
(Mânchen) 

